ক্রিকেটার আর চিকিৎসক: আমাদের নায়কেরা\nMay 1, 2019 | 12:57 am\nকিছু কিছু পেশা আছে যা পেশার উপজীব্যকে ছাড়িয়ে আবেগের পরিমণ্ডলে স্থান করে নেয়। তেমনি দু’টি পেশার মানুষ হচ্ছেন বাংলাদেশের ক্রিকেটার আর চিকিৎসক। ক্রিকেট আমাদের কাছে কেবল খেলা নয়, দেশপ্রেম আর মাথা উঁচু করে দাঁড়ানোর একটি নাম। তেমনি শত বছর ধরে চিকিৎসকেরা এই প্রাচ্যে সবচেয়ে সম্মানীয় পেশাজীবী হিসেবে রয়েছেন শ্রদ্ধার স্থানে। সাহিত্যে, সিনেমায় এবং বাস্তবেও চিকিৎসকরা সম্মান পেয়ে আসছেন। সম্প্রতি আমাদের জাতীয় ক্রিকেট দলের অধিনায়ক ও সংসদ সদস্য তার নির্বাচনি এলাকার হাসপাতাল পরিদর্শনে গিয়ে বিশেষজ্ঞ চিকিৎসকের সঙ্গে টেলিফোনে আলাপকালে উত্তেজিত হয়ে ওঠেন। তার ভিডিও কথোপকথনটি সামাজিক মাধ্যমে প্রচারিত হতে থাকে।\n‘তিনি ঠিক করেছেন না বেঠিক করেছেন’, ‘তিনি তার সীমা কতটুকু ছাড়িয়েছেন’, ‘চিকিৎসকের অনুপস্থিতির একশ একটি কারণ’ ইত্যাদি নিয়ে সহস্র অপ্রাসঙ্গিক বিষয়ের অবতারণায় সামাজিক যোগাযোগ মাধ্যম গরম। কিন্তু এই চাপানউতোরের খেলায় না হচ্ছে চিকিৎসা ব্যবস্থার উৎকর্ষ, না হচ্ছে কোনো যৌক্তিক বোধের প্রকাশ। আমার সতীর্থ বন্ধুবর চিকিৎসকদের ‘হেতুক’ বা ‘অহেতুক’ উত্তেজনা আমাদের আরও খেলো করে তুলছে। এই লেখার এতটুকু পড়েই বিপ্লবী বন্ধুরা ‘হারে রে রে’ করে উঠবেন এই বলে যে, ‘তুমি বেটা সুশীল, দলদাস; আমাদের ঘরের শত্রু বিভীষণ’।\nআবার যদি বলি, অধিনায়ক মাশরাফি আচরণে ‘যথেষ্ট সহনশীলতা’ দেখাতে পারেননি, যা অধিনায়কসুলভ তো নয়ই এবং তার জনপ্রতিনিধিসুলভ আচরণের সঙ্গেও ‘অসামঞ্জস্যপূর্ণ’, তখন চিকিৎসকদের একহাত দেখে নেওয়া ফেসবুকযোদ্ধারা বলতে থাকবেন— ‘তুমি বেটা ডাক্তার হইছ আমাদের টাকায়। এখন মাশরাফির মতো মহানায়কের সমালোচনা করো। কসাই কোথাকার!’\nকিন্তু এই ইস্যুটিকে যদি ‘জনপ্রতিনিধি বনাম সরকারী কর্মকর্তা’ বা ‘ক্রিকেটার বনাম চিকিৎসক’ দৃষ্টিকোণ থেকে না দেখে একটু যৌক্তিক অবস্থান থেকে দেখি, তাহলে উভয়ের জন্যই মঙ্গল। মাশরাফি কেবল একজন এমপি নন, তিনি বাংলাদেশের জাতীয় দলের অধিনায়ক। মাশরাফির দেশপ্রেম নিয়ে, দেশের প্রতি তার আবেগ নিয়ে সন্দেহপ্রকাশ করতে পারেন, এমন মানুষ বাংলাদেশে কেউ নেই। এমনকি যারা আজ তার প্রতি বিষোদগার করছেন, বলুন তো খেলার মাঠে মাশরাফির একেকটি রানের জন্য আপনার দু’হাত কি একবারও আবেগে আর উত্তেজনায় জড়ো হয়নি? জাতীয় সংগীতের সঙ্গে মাশরাফির বুক টান করে দাঁড়িয়ে থাকা দেখে আপনার চোখের কোণে কি কখনো পানি টলটল করেনি? যদি না করে তবে বলব, আপনি দেশকে যথেষ্ট ভালোবাসেন না।\nএখন নড়াইল সদর হাসপাতালে মাশরাফির আচরণকে কোনোভাবেই ডিফেন্ড করার কিছু নেই। ভিডিওতে দেখা যায়, এমপি মহোদয়ের সঙ্গে উপস্থিত কেউ কেউ (হতে পারেন তারা এলাকার সংবাদকর্মী বা সমাজসেবক) তাকে নানাভাবে উসকাচ্ছেন, প্ররোচিত করছেন। তিনি প্ররোচিত হয়ে যে আচরণ করেছেন, টেলিফোনে যে ভাষার ব্যবহার করেছেন, তা যেকোনো সরকারি কর্মকর্তার জন্য অস্বস্তিকর, অবমাননাকর এবং আমাদের জাতীয় অধিনায়কের আচরণের সঙ্গে মোটেই মানানসই নয়। সংবাদকর্মীদের উসকানিতে প্ররোচিত না হয়ে তিনি চিকিৎসককে বলতে পারতেন, ‘আপনার অননুমোদিত স্টেশন লিভের কারণে আমি এলাকার এমপি হিসেবে দারুণ লজ্জিত। আমি বোধহয় আপনাদের আস্থা-ভালোবাসা অর্জন করতে পারিনি। তাই আপনারা আপনাদের হাসপাতালের সমস্যা আমার কাছে বলেন না, বিনা অনুমতিতে স্টেশন লিভ করেন, জরুরি অপারেশনের প্রয়োজন হলেও রোববারে অপারেশন করতে চান। আর আমি আরও দুঃখ পাচ্ছি যে আপনারা আমাকে ভয় পান। এজন্য আমার সঙ্গে কথা না বলে টেলিফোনের অপর প্রান্তে চুপ করে আছেন।’\nমাশরাফি এভাবে বললে সেই অত্যুৎসাহী সংবাদকর্মী আশকারা পেতেন না, টেলিফোনের অপর প্রান্তের চিকিৎসকও লজ্জায় মাথা নত করে ফেলতেন। আর মাশরাফি নিজেও নায়ক হিসেবে চিহ্নিত হতেন। কিন্তু বিধিবাম! অধিনায়ক পরিচালিত হলেন সাইডলাইনের খেলোয়াড় দ্বারা, পা ফেললেন সুযোগ সন্ধানীদের ফাঁদে, উত্তেজিত হয়ে গেলেন। এমন কিছু শব্দের ব্যবহার করলেন, যা সুযোগ সন্ধানীদের বগল বাজানোতে ঢোলের বাড়ি দিলো।\nচিকিৎসকরাও হাতের কাছে পেয়ে গেলেন মোক্ষম ইস্যু। এর আগের বগুড়া, কক্সবাজার আর ফরিদপুরের অভিজ্ঞতাকে হৃদয়ে ধারণ করে ঝাঁপিয়ে পড়লেন ফেসবুকে। মাশরাফির বেতন, খেলার মাঠে তার পারফরম্যান্স, এমনকি ব্যক্তিগত অশালীন গালাগালিতে পর্যবসিত হলো তাদের প্রতিবাদ। ‘কপালকুণ্ডলা’য় বঙ্কিমচন্দ্র অন্ধ রজনীর পক্ষে বলেন, ‘তোমার সুখ দুঃখে আমার সুখ দুঃখ পরিমিত হইতে পারে না।’ এই বাক্যটি ভুলে গিয়ে অযৌক্তিক তুলনায় রত হলেন চিকিৎসকেরা। ম্যাচ জেতার সঙ্গে চিকিৎসকের জীবন বাঁচানোর তুলনা আসলে চিকিৎসকদের সম্মানের জন্যই হানিকর। একজন মানুষের জীবন বাঁচানোর সঙ্গে পৃথিবীর কোনো কিছুর তুলনা চলে না।\nএই মাশরাফিই কিন্তু একদিন বলেছিলেন, ‘আমি একজন ক্রিকেটার। কিন্তু আমি কি কারও জীবন বাঁচাতে পারি? একজন ডাক্তার পারেন। কিন্তু দেশের সেরা ডাক্তারদের জন্য কেউ তালি দেয় না। তাদের প্রশংসা করুন। তারা আরও জীবন বাঁচাবেন। তারাই তারকা।’ এতক্ষণে আমার চিকিৎসকবন্ধুরা নিশ্চিত হয়ে গেছেন, আমি মাশরাফির ‘পা চাটা দালাল’, ‘সরকারের পেইড রাইটার’। আপনারা ভেবে দেখুন, মাশরাফির অ্যাকশন আর তার প্রতিক্রিয়ায় চিকিৎসকদের বেসামাল আচরণে সমপর্যায়ের অন্যান্য সরকারি কর্মকর্তারা কিন্তু বগল বাজাচ্ছেন। ‘বোঝো এইবার, খাও ঠেলা’— অর্থাৎ মাশরাফি যে অপমান করেছেন, তা অন্য কোনো সরকারি কর্মকর্তার গায়েই লাগেনি।\nএর ব্যাখা হচ্ছে দুটি— এক, অন্যান্য ক্যাডার কর্মকর্তারা চিকিৎসকদের সরকারি কর্মকর্তা হিসেবে মনেই করেন না, কারণ এই ঘটনা একজন ম্যাজিস্ট্রেট বা পুলিশের সঙ্গে হলে সরকারের সর্বোচ্চ পর্যায় নড়েচড়ে বসতেন। দুই, চিকিৎসকরা নিজেরাই প্রজাতন্ত্রের কর্মকর্তা হিসেবে নিজেদের উত্তরণ করাতে পারেননি। তাই এতদিন যারা চেয়েছিল যেনতেন প্রকারে দেশের চিকিৎসা ব্যবস্থা অকার্যকর প্রমাণিত করে নিজের হিডেন এজেন্ডা বাস্তবায়ন করবে, তারা চুপ করে আছে।\nসামাজিক যোগাযোগ মাধ্যমে আমাদের অনেক বন্ধু-স্বজনেরা নেতিবাচকতার চর্চা করেই চলেছেন। কেবল ‘নাই নাই’ বলে নিজের হতাশাকে আমাদের মধ্যে সংক্রমিত করছেন। ফলে আমি-আপনি সবাই কখনো কখনো যুক্তি ভুলে নেতিবাচক মন্তব্য করে ফেলছি। এটাকে মনোবিজ্ঞানের ভাষায় বলে ‘কনফর্মিটি’। অর্থাৎ একটি বিষয়কে ভুল জেনেও সেটাকে সমর্থন করা। এমনটি নয় যে আমি এই কনফর্মিটির বাইরে, আমি-আপনি সবাই একই সমস্যায় ভুগছি। যুক্তি দিয়ে চিন্তা না করে স্রোতে গা ভাসাচ্ছি। এতে করে ক্ষতিগ্রস্ত হচ্ছে চিকিৎসাব্যবস্থা, সাধারণের মুখোমুখি হচ্ছেন চিকিৎসকেরা। আমার-আপনার সবার চিন্তা আর আচরণের পরিবর্তন প্রয়োজন।\nবন্ধুবর সাংবাদিক গোলাম মোর্তুজা ফেসবুকে লিখেছেন, “কেউ চিকিৎসা ব্যবস্থাপনা নিয়ে কথা বলেন না, সবাই কথা বলেন ডাক্তারদের হাসপাতালে না থাকা নিয়ে। তাদের ‘ফাইজলামি করেন’ বলা সহজ, কারণ ডাক্তারদের দিক থেকে কোনো প্রতিবাদের সম্ভাবনা নেই।” কথা সত্য, চিকিৎসকেরা এমন কোনো যৌক্তিক প্রতিবাদের উদাহারণ দেখাতে ব্যর্থ হয়েছেন। প্রতিবাদ মানে ধর্মঘট না, কর্মবিরতি না, মানববন্ধন বা কালো ব্যাজ না, জ্বালাও-পোড়াও বা ফেসবুকে অশালীন ভাষার ব্যবহার না। প্রতিবাদ হচ্ছে প্রকৃষ্ট রূপে নিজের মতবাদ জানান দেওয়া।\nআমি ব্যক্তিগতভাবে একজন মানসিক রোগের চিকিৎসক। সেই পেশার জায়গা থেকে বলতে পারি, চিকিৎসাব্যবস্থার অনিয়ম দূর করতে গিয়ে সাংবাদিক, জনপ্রতিনিধি, উচ্চপদস্থ কর্তাব্যক্তিরা সবসময় বিপথগামী হয়েছেন। তারা বিষয়টিকে ব্যক্তিগত করে ফেলেছেন। মূল সমস্যার মূলোৎপাটন করার চেয়ে চিকিৎসকের পিণ্ডি চটকানোকে অধিকতর গুরুত্ব দিয়েছেন। আর অন্যদিকে চিকিৎসকেরাও প্রতিবাদের নামে ব্যক্তিগত হতাশা অশ্লীলভাবে প্রকাশ করেছেন, আর নেতারা পিঠ (আসলে পদ) বাঁচাতে রুটিন কর্মসূচি দিয়েছেন। যুক্তি দিয়ে প্রকৃষ্টভাবে নিজের মতবাদ (প্রতিবাদ) কোনো পক্ষই প্রকাশ করেননি। ফলে যুক্তিবোধের স্থান দখল করে নিয়েছে আবেগ।\nআমার কথা অতি সামান্য— হিরোকে ভিলেন, আর ভিলেনকে হিরো বানানোর প্রয়োজন নেই। সিনেমার জগতে এখন সত্যিকারের ভিলেন কেউ নয়, হিরো আর আ্যান্টি-হিরো। হিরোর মত আ্যান্টি-হিরোও কিন্তু জনপ্রিয় চরিত্র হয়ে উঠতে পারে। আমরা চাই না, আমাদের অতি আবেগ আর ভালোবাসার, শ্রদ্ধা আর সম্মানের দু’টো পেশা মুখোমুখি দাঁড়াক। চিকিৎসা পেশার মতো সম্মানজনক পেশায় যারা নিয়োজিত, তারা আত্মপক্ষ সমর্থনের সময় আত্মসমালোচনাও যেন করতে পারেন। না হলে অধিক আত্মম্ভরিতা জনবিচ্ছিন্ন করে ফেলবে। দশটি ভালো কাজ কখনো একটি অন্যায়কে সিদ্ধ করে না। চক্ষুষ্মানের সঙ্গে যেমন দৃষ্টিপ্রতিবন্ধীকে তুলনা করা যায় না, তেমনি মায়ের পেটে গুলিবিদ্ধ শিশুর জীবন বাঁচানো, বৃক্ষমানবের হাত ঠিক করে দেওয়া আর পাঁচশ শয্যার হাসপাতালে আড়াই হাজার রোগীর চিকিৎসা দেওয়ার সঙ্গে অফিস টাইমে প্র্যাকটিস করা বা হাসপাতালে অনুপস্থিতির তুলনা বা যুক্তি কখনোই চলে না।\nচারদিকে ‘নায়কের ভূমিকায় কেবলই পার্শ্বচরিত্র’। এই আকালের যুগে আমাদের যে ক’জন নায়ক রয়েছেন তাদের আচরণ হোক নায়কোচিত, দৃপ্ত, শাণিত আর আত্মবিশ্বাসে ভরপুর। মোসাহেব আর সস্তা জনপ্রিয়তা যেন নায়কের আচরণের নিয়ামক না হয়ে ওঠে। ‘ডাক্তার ধমকালে পাবলিক খায়’— এই মাইন্ডসেট থেকে বের হয়ে আসতে হবে। প্রশাসন বা জনপ্রতিনিধিত্বে কোনো ‘টিআরপি’ নেই, আছে কেবল জনকল্যাণ। কল্যাণকর সমাজব্যবস্থায় কেউ ভিলেন বা আ্যান্টি-হিরো না, সেখানে সবাই হিরো। আমাদের ভাগ্যনিয়ন্তা বড় কর্তা, সুশীল সমাজ আর জনপ্রতিনিধিরা যতদিন এই মাইন্ডসেটে আসতে না পারবেন, দেশের আমলা, পুলিশ, শিক্ষক, প্রকৌশলী, চিকিৎসক, শ্রমিক, কৃষক, খেলোয়াড়সহ সকল পেশায় নিয়োজিত সবাইকে প্রাপ্য সম্মান দেওয়ার ব্যবস্থা করতে না পারবেন, ততদিন কল্যাণরাষ্ট্র প্রতিষ্ঠা অসম্ভব। আর কল্যাণরাষ্ট্র প্রতিষ্ঠা না হলে চারপাশ ভরে যাবে মোসাহেব, চাটুকার, সুযোগসন্ধানী আর ভিলেনে; একে একে হারিয়ে যাবে আমাদের নায়কেরা। ডাক্তার, ক্রিকেটার, শিক্ষক বা সাংবাদিক— কোনো নায়ককেই আমরা হারাতে চাই না।\nTags: আহমেদ হেলাল, চিকিৎসক, ডাক্তার, মাশরাফি\n'টিকা বিতরণে জাতীয়তাবাদ, বিপর্যয় আসন্ন'জিয়া ছিলেন আপসহীন রাষ্ট্রনায়ক: ফখরুলধর্মীয় উসকানি ছড়ানোর অভিযোগ আ.লীগ প্রার্থীর বিরুদ্ধে‘মায়ার জঞ্জাল’-এ কিছু ‘পর্যবেক্ষণ’ সেন্সর বোর্ডেরহুমায়ুন আজাদ হত্যা: সব আসামির মৃত্যুদণ্ড চায় রাষ্ট্রপক্ষক্ষতিকর উপাদানে তৈরি বিপাশা কসমেটিকস, কারখানা সিলগালাচলতি বছরে সীমান্ত 'খুলছে না' অস্ট্রেলিয়ারচাকরির আশ্বাসে অর্থ আদায়, ১১ প্রতারক গ্রেফতারবদলে যাচ্ছে সাকিবের ব্যাটিং অর্ডারসিরাজুল আলম খান; ইতিহাস বিকৃতি ও কিছু জবাব সব খবর...\nনবাব স্যার সলিমুল্লাহ; একটি জীবন-একটি ইতিহাস


ছুটির মেয়াদ আরও বাড়ছে শিক্ষাপ্রতিষ্ঠানের | Dhaka Times News\nদেশের শিক্ষাপ্রতিষ্ঠানের সাধারণ ছুটির মেয়াদ আরও বাড়ানো হচ্ছে। করোনাভাইরাসের সংক্রমণের পরিস্থিতি উন্নত না হওয়ায় এমন সিদ্ধান্ত আবারও নিচ্ছে সরকার। শিক্ষাপ্রতিষ্ঠানে চলমান ছুটি ১৫ জুন শেষ হতে চলছে। তবে এই ছুটির মেয়াদ আরও বাড়িয়ে আজ-কালকের মধ্যে জনপ্রশাসন মন্ত্রণালয় প্রজ্ঞাপন জারি করবে বলে একটি বিশ্বস্ত সূত্রে জানা গেছে। এরপর শিক্ষা মন্ত্রণালয় এবং প্রাথমিক ও গণশিক্ষা মন্ত্রণালয় থেকে ছুটি বাড়ানোর নির্দেশনা দেয়া হবে।\nগত ১৭ মার্চ থেকে মহামারী করোনাভাইরাসের কারনে প্রাক্-প্রাথমিক থেকে উচ্চ-শিক্ষা পর্যন্ত দেশের সব শিক্ষাপ্রতিষ্ঠানের সাধারণ ছুটি চলছে। আবারও ছুটির মেয়াদ বাড়িয়ে প্রজ্ঞাপন জারির বিষয়ে শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের মো. সচিব মো মাহবুব হোসেন গণমাধ্যমকে বলেন, স্কুল-কলেজের ছুটির মেয়াদ বাড়ানো হবে কি হবে না, হলে কতদিন তা নির্ভর করছে জনপ্রশাসন থেকে সাধারণ ছুটির বিষয়ে আদেশ পাওয়ার ওপর। আজ রোববার স্কুল-কলেজের ছুটির বিষয়ে নির্দেশনা দেয়া হতে পারে।\nএদিকে স্কুল খোলার বিষয়ে জানতে চাইলে প্রাথমিক শিক্ষা অধিদপ্তরের মহাপরিচালক মো. ফসিউল্লাহ শনিবার গণমাধ্যমকে বলেন, শিক্ষার্থীদের করোনা ভাইরাস থেকে সুরক্ষিত রাখাই এখন আমাদের একমাত্র লক্ষ্য। তবে তাদের পাঠদান চালিয়ে যেতে হবে। যেহেতু এই মুহূর্তে ভাইরাস সংক্রমণ পরিস্থিতির কোন উল্লেখযোগ্য উন্নতি লক্ষ্য করা যাচ্ছে না, তাই সঙ্গত কারণেই বলা যায় ১৫ জুনের পরও স্কুল খোলা হচ্ছে না।\nছুটি কতদিন বাড়তে পারে এ বিষয়ে তিনি আরও বলেন, তবে এ বিষয়ে সরকারের উচ্চ পর্যায় থেকে নির্দেশনা পাওয়ার পর স্কুলে ছুটির বৃদ্ধির বিষয়টি সুস্পষ্টভাবে উল্লেখ করে আদেশ জারি করা হবে।\nকরেনা সংকটের সময় শিক্ষক-শিক্ষার্থীদের স্বাস্থ্য সুরক্ষার বিষয়ে জোর দিচ্ছে শিক্ষা মন্ত্রণালয়। এর আগে শিক্ষামন্ত্রী ডা. দীপু মনি বলেছেন, যখনই পরিস্থিতি স্বাভাবিক হবে তখনই শিক্ষা প্রতিষ্ঠান খুলে দেয়া হবে। শিক্ষার্থীদের আমরা বিপদের মুখে ঠেলে দিতে পারি না। শিক্ষার্থীদের সুরক্ষার বিষয়েটি সর্বোচ্চ প্রাধান্য দেয়া হচ্ছে।\nগত ৩১ মে এসএসসি পরীক্ষার ফলাফলের দিন শিক্ষাপ্রতিষ্ঠান কবে নাগাদ খুলতে পারে- এ বিষয়ে প্রধানমন্ত্রী শেখ হাসিনা বলেছিলেন, করোনা পরিস্থিতির উন্নতি হলে বন্ধ থাকা শিক্ষাপ্রতিষ্ঠানগুলো ধাপে ধাপে খুলে দেয়া হবে। তখন তিনি আরও বলেছেন, এই মুহূর্তে আমরা সব শিক্ষাপ্রতিষ্ঠান উন্মুক্ত করতে চাচ্ছি না। কেননা আমরা চাই না- আমাদের ছেলে-মেয়েরা করোনা ভাইরাসে সংক্রমিত হোক। তারা আমাদের ভবিষ্যৎ। তাদেরকে আমরা ঝুঁকিতে ফেলতে পারি না। সেজন্য এখনই শিক্ষাপ্রতিষ্ঠান উন্মুক্ত করব না। তবে করোনা পরিস্থিতি যদি কাটিয়ে উঠতে পারি তাহলে যতটুকু সম্ভব খুলে দেব। পরে অবস্থা বুঝে আরও উন্মুক্ত করব।\nএর আগে প্রধানমন্ত্রী শেখ হাসিনা গত এপ্রিলের শেষ নাগাদ এক অনুষ্ঠানে বলেছিলেন, বর্তমান করোনা পরিস্থিতি অব্যাহত থাকলে শিক্ষাপ্রতিষ্ঠানের বন্ধ সেপ্টেম্বর পর্যন্ত থাকবে।\nশিক্ষা মন্ত্রণালয় এবং প্রাথমিক ও গণশিক্ষা মন্ত্রণালয়ের কর্মকর্তারা জানান, প্রধানমন্ত্রী শেখ হাসিনা ইতিপূর্বে সেপ্টেম্বরের আগে শিক্ষা প্রতিষ্ঠান খুলে না দেওয়ার ব্যাপারে ইঙ্গিত দিয়েছেন। সেটাকেই তারা যথাযথ দিকনির্দেশনা বলে মনে করছেন। তাই প্রাতিষ্ঠানিক শিক্ষা কার্যক্রম বিদ্যমান অবস্থায় রাখা এবং ছাত্রছাত্রীদের বাসায় রেখে লেখাপড়ার ব্যবস্থা বা বিকল্প পাঠদানের চিন্তা চলছে।\n১৬ মার্চ দেশের সব শিক্ষাপ্রতিষ্ঠান ও কোচিং সেন্টার ৭ মার্চ থেকে ৩১ মার্চ পর্যন্ত বন্ধ ঘোষণা করেছিল সরকার। এরপর ১ এপ্রিল থেকে শুরু হতে যাওয়া এইচএসসি ও সমমানের পরীক্ষাও স্থগিত করা হয়। দেশে সর্বশেষ সাধারণ ছুটি বহাল ছিল ৩০ মে পর্যন্ত। এরপর ৩১ মে থেকে সরকারি, আধা-সরকারি, স্বায়ত্তশাসিত এবং বেসরকারি অফিসগুলো স্বাস্থ্যবিধি মেনে নিজ ব্যবস্থাপনায় সীমিত আকারে চালু হয়। তবে শিক্ষা প্রতিষ্ঠানের ছুটি আরো ১৫ দিন বাড়ানো হয়েছে।\nদিনাজপুর বোর্ডে পাশের হার মোট ৮২ দশমিক ৭৩ শতাংশ\nআপাতত শিক্ষা প্রতিষ্ঠান খোলা হচ্ছে না: প্রধানমন্ত্রী\nএসএসসির ফল প্রকাশের তারিখ ৩১মে


বিজ্ঞাপন বনাম সুপারিশ | ২০১৯\nবিজ্ঞাপন বনাম সুপারিশ\nবিজ্ঞাপনআলগোরিদিমব্যক্তিগতকরণরিয়েল টাইম বিডিং\nলক্ষ্যযুক্ত বিজ্ঞাপন কীভাবে আপনার ব্যয়ে সুপারিশ ইঞ্জিনগুলিকে হত্যা করছে killing\nআপনি আপনার ভাগ্নির জন্য উপহারের সন্ধানে এক মিনিট অতিবাহিত করেছেন এবং তারপরে আপনি সর্বত্র পুতুলের ছবি দেখতে পান। পরিচিত শব্দ?\nলক্ষ্যযুক্ত বিজ্ঞাপন পরিষেবাদি প্রায়শই ব্যবসায়ের ’এবং ব্যক্তিদের প্রণোদনাগুলির মধ্যে ভুল দ্বিধায়িত করার জন্য সুপারিশ ইঞ্জিন হিসাবে ফ্রেম করা হয়। এটি এত সাধারণ যে বেশিরভাগ লোক সুপারিশ পরিষেবাগুলিকে ছদ্মবেশে বিজ্ঞাপনের প্ল্যাটফর্ম হিসাবে বিবেচনা করে।\nআসুন দেখে নেওয়া যাক কোনও প্রস্তাবিত ইঞ্জিন থেকে লক্ষ্যযুক্ত বিজ্ঞাপন কীভাবে আলাদা হয় এবং ব্যবহারকারীর জন্য এটি কী বোঝায়: আপনি।\nসুপারিশ এবং লক্ষ্যযুক্ত বিজ্ঞাপন কি?\nপ্রথমত, আমি সুপারিশ বলতে কী বোঝাতে চাইছি? এটি একদম সোজাসাপ্টা: আপনি নিজের ব্যক্তিগত স্বাদের সাথে মিলে এমন কিছু খুঁজছেন, সঙ্গীত বলুন। আপনি এমন একটি পরিষেবা ব্যবহার করেন যেখানে আপনি নিজের পছন্দগুলি যেমন স্পটিফাইতে প্রবেশ করতে পারেন। এই পরিষেবাটি অতীতের পছন্দ অনুসারে আপনার পছন্দ মতো নতুন গানের পরামর্শ দেয়। আপনি সবেমাত্র সুপারিশ পেয়েছেন।\nপ্রস্তাবনাটি আপনার ব্যক্তিগত স্বাদের ভিত্তিতে সেরা আইটেম সরবরাহ করে আপনার অভিজ্ঞতাটি অনুকূলকরণ করা।\nঅন্যদিকে লক্ষ্যযুক্ত বিজ্ঞাপনে তৃতীয় পক্ষগুলি জড়িত। বিজ্ঞাপনদাতা বলুন এ জুতো বিক্রি করে এবং বিজ্ঞাপনদাতা বি ট্র্যাভেল প্যাকেজগুলি বিক্রি করে। তারা প্রত্যেকে তাদের বিজ্ঞাপন প্রচার চালায় এবং তাদের বিজ্ঞাপন প্রদর্শন করার জন্য বিজ্ঞাপন দালালদের অর্থ প্রদান করে। বিজ্ঞাপনদাতা এ গুগলের ডাবল ক্লিক এবং বিজ্ঞাপনদাতা বি অ্যাপনেক্সাস ব্যবহার করে। আপনি বিজ্ঞাপন স্লট বিক্রয় যেমন একটি ওয়েবসাইট দেখুন, যেমন ডেইলি নিউজ। সেকেন্ডের দশমাংশে এই বিজ্ঞাপন দালালগণ একটি ডেটা বাজারে আপনার ব্রাউজারের ইতিহাস কিনে এবং তারপরে কোন বিজ্ঞাপনটি প্রদর্শিত হবে তা সিদ্ধান্ত নেওয়ার জন্য বিড করুন।\nডাবলিক্লিক যদি সর্বাধিক অর্থ প্রদান করে তবে আপনি অভিনব জুতা দেখতে পাবেন। যদি অ্যাপনেক্সাস সর্বাধিক অর্থ প্রদান করে তবে আপনি সস্তা বিদেশী ভ্রমণ প্যাকেজগুলি দেখতে পাবেন এবং আপনার পরবর্তী ছুটির দিনগুলি সম্পর্কে ভাবেন think\nবিজ্ঞাপনের লক্ষ্য আপনার ব্রাউজিং ইতিহাসের উপর ভিত্তি করে বিজ্ঞাপনদাতা, প্রকাশক এবং তৃতীয় পক্ষের লাভের অনুকূলকরণ করা।\nআসুন এক মুহুর্তের জন্য বাদাম এবং বোল্টে নামি। বিজ্ঞাপনের পদগুলিতে, একটি "বিজ্ঞাপন ব্রোকার" কে একটি ডিমান্ড সাইড প্ল্যাটফর্ম (ডিএসপি) বলা হয়। আপনি যখন বিজ্ঞাপনটিতে ক্লিক করেন তখন একটি ডিএসপি প্রদান করা হয়, সুতরাং এটি ক্লিকের সম্ভাব্যতা সর্বাধিক করার জন্য বিডগুলি গণনা করে। সুপারিশের সাথে সাদৃশ্যটি আসে যখন কোনও ডেটা ম্যানেজমেন্ট প্ল্যাটফর্ম (ডিএমপি) থেকে কেনা ডিএসপি আপনার ব্যক্তিগত ডেটা ব্যবহার করে।\nওরাকল বা সেলসফোর্সের মতো বৃহত্তম ডিএমপিগুলি আপনার বয়স, আপনি যে ওয়েবসাইটগুলি দেখেন, আপনার অনুসন্ধানের ইতিহাস, আপনার অফলাইন ক্রয়, বা সামাজিক নেটওয়ার্কগুলিতে আপনার কার্যকলাপ সম্পর্কে অনেক কিছু জানেন। তারা সর্বত্র ডেটা সংগ্রহ করতে এবং আপনার সমস্ত প্রোফাইল একসাথে সিঙ্ক্রোনাইজ করার জন্য কুখ্যাত ট্র্যাকিং কুকিজ ব্যবহার করে। ক্লিকের সম্ভাবনার পূর্বাভাস দেওয়ার জন্য ডিএসপি এই ডেটা ব্যবহার করে। এই কারণেই গুগলে জুতো সন্ধানের পরে, আপনি আপনার নিউজ নিবন্ধগুলির মধ্যে জুতাগুলির বিজ্ঞাপন দেখতে পাবেন।\nবিভিন্ন প্রযুক্তিগত কাঠামো\nলক্ষ্যযুক্ত বিজ্ঞাপন তিনটি মূল কারণে সুপারিশের তুলনায় উল্লেখযোগ্যভাবে পৃথক: এই পদ্ধতির সাথে জড়িত ডেটা, ব্যবহারকারীর প্রোফাইলগুলির অতিরিক্ত-সরলকরণ এবং গণনীয় সীমাবদ্ধতা।\n1. অন্তর্ভুক্ত এবং স্পষ্ট প্রতিক্রিয়া\nপ্রথম এবং সর্বাগ্রে, সুপারিশ সিস্টেমগুলি ইন্টারেক্টিভ হয়। আপনি যা পান তা পরিবর্তন করতে আপনি নিজের পছন্দগুলি সামঞ্জস্য করতে পারেন। এই ধরনের পরিষেবাগুলি প্রাথমিকভাবে সুস্পষ্ট প্রতিক্রিয়া ব্যবহার করে।\nবিপরীতে, বিজ্ঞাপন সিস্টেমগুলি প্রায়শই আপনার অনুমতি না জিজ্ঞাসা করে কেবল অন্তর্নিহিত প্রতিক্রিয়া সংগ্রহ করে। আপনি কেবলমাত্র আপনার নতুন পিতা মাতার বন্ধুর কাছে উপহার কিনে বেশ কয়েক সপ্তাহের মধ্যে প্রচুর শিশুর সরবরাহ দেখে হতাশাজনক। অন্তর্নিহিত প্রতিক্রিয়ার দ্বারা প্রাপ্ত ডেটা একটি ইন্টারেক্টিভ প্রক্রিয়া থেকে অনেক কম তথ্যমূলক।\nসংগীত বিশেষজ্ঞ হিসাবে, আপনি কি সঙ্গীত সম্পর্কে একটি সংক্ষিপ্ত কথোপকথনের পরে কারও জন্য একটি ভাল সংগীত সুপারিশ করতে সক্ষম হবেন? নিশ্চয়। আপনি কি গুগলে তাদের সাম্প্রতিক অনুসন্ধানগুলি দিয়ে তা করতে সক্ষম হবেন? আমি এটিতে ক্লিক করব না।\n২. ব্যবহারকারী প্রোফাইলের মোটা কবুতর\nদ্বিতীয় প্রধান পার্থক্য আসল সময় বিড প্রক্রিয়াতে যুক্ত তৃতীয় পক্ষের সংখ্যা থেকে আসে। যেহেতু ডিএসপি (বিজ্ঞাপন দালাল) এবং ডিএমপি (ডেটা প্ল্যাটফর্ম) স্বতন্ত্র ব্যবসা, তাই আপনার ডেটা প্রক্রিয়াকরণটি বস্তুগতভাবে রিয়েল টাইম সুপারিশ থেকে পৃথক হয়। ডিএমপি জানেন না যে বর্তমান বিজ্ঞাপন প্রচারগুলি কী কী তা যখন তথ্যচিত্রের বাহ্যরেখায় এর অগণিত ডেটা পয়েন্টগুলি সংকুচিত করে। এই প্রক্রিয়াটির ফলাফল পূর্বনির্ধারিত মোটা বিভাগগুলিতে ব্যবহারকারী প্রোফাইলগুলির ওভার-সিম্পিলাইজড বিভাজনে ঘটে। নীচের ৪৪ টি বৈশিষ্ট্যকে বেছে নিয়ে যদি আমি কেবল আপনার পছন্দগুলি স্টেরিওটাইপ করি তবে আপনি কি বুঝতে পেরেছেন?\nকোনও ডিএমপির জন্য, কয়েক ব্যক্তির গভীরতার স্বাদ পছন্দগুলি সংগ্রহ করতে সময় এবং অর্থ ব্যয় না করে প্রায়শ কোটি কোটি ব্যবহারকারীদের সংক্ষিপ্ত পরিমাণ সংগ্রহ করা আরও বেশি লাভজনক। একটি ডিএমপি আপনাকে "30 জুতো জুতো খুঁজছেন" হিসাবে লেবেল দিতে পারে তবে তারা জানেন না আপনি কী ধরণের জুতো পছন্দ করেন, না আপনার বন্ধু এই অনুসন্ধানের জন্য আপনার কম্পিউটার ব্যবহার করেছে কিনা whether\n৩. গণনার ক্ষমতা\nতৃতীয় প্রযুক্তিগত বৈপরীত্যটি আমি উল্লেখ করতে চাই যে কোনও বিজ্ঞাপন স্লটে বিড দেওয়ার জন্য ডিএসপিগুলিকে অত্যন্ত স্বল্প সময়ের সীমাবদ্ধতা: প্রায়শই 100ms এর চেয়ে কম। এটি সুপারিশকারী সিস্টেমগুলির সামর্থ্যের তুলনায় সম্পূর্ণ নিখুঁত অ্যালগরিদমের ব্যবহারকে কার্যকর করে। রিয়েল টাইম বিডিং (আরটিবি) এর জন্য একটি পূর্বাভাস অ্যালগরিদম সাধারণত 30-40 বৈশিষ্ট্যগুলির একটি বিরল উপসেট নির্বাচন করবে যেখানে সুপারিশের জন্য একটি অ্যালগরিদম কয়েক লক্ষ লক্ষ পরামিতি সহ ঘন উপস্থাপনা ব্যবহার করবে।\nউপরে বর্ণিত সরলকরণের সাথে একত্রিত হয়ে, এটি স্পষ্ট যে সাধারণ সুপারিশ ইঞ্জিনগুলির আরটিবির চেয়ে বড় পরিমাণের একটি গণনামূলক পাওয়ার অর্ডার রয়েছে।\nএটি ব্যবহারকারীর জন্য কী বোঝায়\nএখন যে আমরা মূল পার্থক্যগুলি নির্ধারণ করেছি, আসুন এটি কীভাবে ব্যবহারকারীর অভিজ্ঞতাকে প্রভাবিত করে তা দেখুন। উপরের প্রযুক্তিগত সীমাবদ্ধতার কারণে, বিজ্ঞাপনগুলি ব্যবহারকারীদের স্বাদ অনুসারে তৈরি করা অনেক দূরে। এই সত্যটি প্রদর্শনের জন্য নিখুঁত পরিসংখ্যান হ'ল কোনও বিজ্ঞাপনে ক্লিক করা গড় বারের সংখ্যা 1/1000 এরও কম less একইভাবে, রূপান্তরগুলির গড় সংখ্যা (যেমন ক্রয়, ডাউনলোড) 1 / 20,000 এর চেয়ে কম। কেবলমাত্র একমাত্র ভাল অনুমান সহ একটি প্রস্তাবন ইঞ্জিন সকালে 20,000 অনুমানগুলি সকালে আয়নায় সন্ধান করতে পারে না।\nতারা ক্লিক দিয়ে অর্থ প্রদান করার কারণে, অনলাইন বিজ্ঞাপনদাতারা আগ্রহী না এমন ব্যবহারকারীদের দৃষ্টি আকর্ষণ করার জন্য সুপরিচিত পদ্ধতিগুলি ব্যবহার করে: ফ্ল্যাশিং অ্যানিমেশন, উচ্চ ভিজ্যুয়াল কনট্রাস্ট এবং সাউন্ড এফেক্টস। এটি স্পষ্টতই অনলাইন অভিজ্ঞতার ক্ষতি করে এবং ব্যাখ্যা করে যে লোকেরা কেন ব্লক করা সফ্টওয়্যারটিতে ছুটে আসছে। eMarketer আশা করে যে 30% ইন্টারনেট ব্যবহারকারী 2018 এ ব্যবহার করবেন।\nএই বিডিং সিস্টেমটি নিজেই অভিজ্ঞতার উপর প্রভাব ফেলে। নির্বাচিত বিজ্ঞাপনটি সর্বাধিক অর্থ প্রদান করে এমন এক ডিএসপি হিসাবে শেষ হয়। ব্যবহারকারী যা দেখেন তা কেবল অপ্রাসঙ্গিকই নয়, ধনী ব্যবসায়ের দিকেও পক্ষপাতদুষ্ট। ইন্ডি ব্যান্ড বা চলচ্চিত্র নির্মাতারা বড় শিল্পগুলিতে প্রতিযোগিতা করার সময় কখনই প্রচার করা হবে না, যদিও তারা আপনার পক্ষে আরও ভাল ম্যাচ।\nচরম ক্ষেত্রে, ব্যয়বহুল বিজ্ঞাপন প্রচার ব্যতীত ব্যবহারকারীরা কিছুই দেখতে পান না। আপনার প্রতিবেশীরা আপনাকে যে লুক্কায়িত পার্ক সম্পর্কে বলেছেন, বা এই ছোট্ট পাবলিক যাদুঘরটি আপনি প্রতি দিন পেরিয়ে যাওয়ার দু'বছর পরে আবিষ্কার করেছিলেন সেই বিজ্ঞাপনের জন্য লোকেরা এই লুকানো পার্কটি দেখার পরামর্শ দেওয়ার কোনও জায়গা নয়। বিপরীতে, একটি ভাল প্রস্তাব ইঞ্জিন, মুনাফা দ্বারা চালিত নয়, অবশ্যই যদি সেগুলি আপনার পক্ষে কাজ করে তবে সেগুলি এগুলি গ্রহণ করবে। বিশেষত ফ্রি আইটেম এবং ক্রিয়াকলাপ!\nআসুন আমরা সুপারিশ ইঞ্জিনগুলিতে বিশ্বাস পুনর্নির্মাণ করি\nবিশ্বাসের ক্ষতি হলে, সম্পর্ক চিরতরে পরিবর্তিত হয়। অনলাইন অভিজ্ঞতাকে ক্ষতিগ্রস্ত করা আমাদের প্রাপ্ত অ্যালগরিদমিক পরামর্শগুলি সম্পর্কে আমাদের আরও এবং আরও সন্দেহজনক করে তোলে। একটি জেনুইন সুপারিশ ইঞ্জিনকে কেবল আপনার সম্পর্কে, ব্যক্তি সম্পর্কে উদ্বিগ্ন হতে হবে এবং আপনার সর্বোত্তম স্বার্থের জন্য কাজ করতে হবে। আমি তৃতীয় পক্ষের এজেন্সিগুলিতে আমার ব্যক্তিগত ডেটা বিক্রি করে স্পনসর করা পণ্য সরবরাহকারী প্ল্যাটফর্মের বা আরও খারাপ প্রস্তাবগুলির উপর বিশ্বাস করব না।\nদুটি ফিউচারের কল্পনা করুন: এক যেখানে বিজ্ঞাপনে জয় এবং পপআপগুলি সরাসরি আপনার অপটিক স্নায়ুতে প্রবাহিত হয়; দ্বিতীয় যেখানে এআই আপনার পছন্দসই জিনিসগুলি আবিষ্কার করতে আপনাকে সহায়তা করতে পারে is কোন ভবিষ্যত আপনি বিল্ডিংয়ের অংশ হতে চান?\nএই কারণেই ক্রসিং মাইন্ডসে আমরা হাই তৈরি করছি, মিডিয়া এবং বিনোদনের জন্য একটি ইন্টারেক্টিভ সুপারিশ ইঞ্জিন, কোনও পক্ষপাতমুক্ত। আপনি আলফা সংস্করণটি চেষ্টা করতে এখানে সাইন আপ করতে পারেন: কয়েক লক্ষ প্যারামিটার, নিজের দ্বারা প্রশিক্ষিত, আপনার নিজের লাভের জন্য!\nসবুজ চা নিষ্কাশন বনাম সবুজ কফি এক্সট্রাক্টপ্রাণী বনাম স্তন্যপায়ীঅ্যানিমাস বনাম অ্যানিমেবোস সাউন্ডট্রু বনাম শান্ত কমফোর্টপোল: উইআই ইউ বনাম পিএস ভিটা !? এবং একটি প্রশ্ন?টিকিটমাস্টার বনাম বক্স অফিসে টিকিট কেনাজৈব সবজি বনাম অ জৈব সবজিআইসড চা বনাম কফিতে ক্যাফিন\nবিটকনেক্ট প্রমোটার্স ভিএস সমালোচক। সম্প্রদায় itesক্যবদ্ধ হয়ে প্রতিশোধ চায় ks"নিও ব্যাংক" বনাম "নিও ইনস্যুরেন্স"ব্রেক্সিট: চেকার্স বনাম কানাডা প্লাসচিঠিগুলি: বাম বনাম লিবারেলিজমগুগল অ্যাকশনস ভি এস আলেক্সা দক্ষতা - একটি তুলনামূলক অধ্যয়নদ্য স্পার্ক যা আগুন জ্বালায়: মিথের বনাম রিয়্যালিটি ইন দ্য লাস্ট জেডিবনাম দেখানোর জন্য নিনজা লেখকের গাইড। বলাস্ট্যাটিক লাইব্রেরি বনাম ডায়নামিক লাইব্রেরি


কীভাবে ঘটেছিল কারগিল যুদ্ধ? চাঞ্চল্যকর তথ্য ফাঁস করলেন পাকসেনা কর্তা | ডাকপিয়ন২৪\nHome/বর্হিবিশ্ব /কীভাবে ঘটেছিল কারগিল যুদ্ধ? চাঞ্চল্যকর তথ্য ফাঁস করলেন পাকসেনা কর্তা\n১৯৯৯ সালের কারগিল যুদ্ধ নিয়ে বোমা ফাটালেন পাক সেনাবাহিনীর অন্যতম প্রাক্তন কর্তা, অবসরপ্রাপ্ত লেফটেন্যান্ট জেনারেল আবদুল মাজিদ মালিক৷ তাঁর সদ্য প্রকাশিত বই থেকে কারগিল যুদ্ধ সম্পর্কে উঠে এল এক চাঞ্চল্যকর তথ্য।\n‘হামভি উঁহা মজুদ থে’ নামের স্মতিচারণায় মালিক লিখেছেন, কারগিল যুদ্ধের সময় পাক অধিকৃত কাশ্মীরের দায়িত্বে ছিলেন লেফটেন্যান্ট জেনারেল আশফাক পারভেজ কয়ানি (যিনি পরে পাক সেনাবাহিনীর প্রধান হন)। মালিকের ভাষায়, ‘ভেবে এখনও অবাক লাগে যে, ওই যুদ্ধের বিষয়ে কিছুই জানতেন না কয়ানি। যা সিদ্ধান্ত নেওয়ার একাই নিয়েছিলেন জেনারেল পারভেজ মুশারফ।’\nএকইসঙ্গে মালিক লিখেছেন, ভারত-পাক যুদ্ধের বিষয়ে, এমনকী তৎকালীন প্রধানমন্ত্রী নওয়াজ শরিফও বিন্দুবিসর্গ জানতেন না। এই কথা অবশ্য একাধিকবার নওয়াজ শরিফ নিজেও বলেছেন৷\nমালিকের এই বই ঘিরে এর মধ্যেই দুদেশের কূটনৈতিক মহলে জোরদার চর্চা শুরু হয়েছে। প্রসঙ্গত, নওয়াজ শরিফের বিরুদ্ধে সেনা অভ্যুত্থান ঘটিয়ে পাকিস্তানের ক্ষমতায় বসেন জেনারেল পারভেজ মুশারফ৷ ২০০১ সাল থেকে ২০০৮ সাল পর্যন্ত তিনি পাকিস্তানের প্রেসিডেন্ট ছিলেন৷ তাঁর জমানার একেবারে শেষ দিকে ২০০৭ সালে পাক সেনাপ্রধানের দায়িত্ব পান জেনারেল আশফাক পারভেজ কয়ানি। মূলত মার্কিন প্রশাসনের চাপেই তাঁকে সেনাপ্রধান করতে বাধ্য হন মুশারফ৷পাক সেনাপ্রধান হিসাবে টানা ছয় বছর দায়িত্বে ছিলেন জেনারেল কয়ানি।\n1613 বার পঠিত\nদুবাই টেস্টে শেষ রক্ষা হলো না পাকিস্তানের\nজেনে নিন তিশার অজানা যত তথ্য


বাংলাদেশের রান মেশিন নামে খ্যাত তারকা ক্রিকেটার মুশফিকুর রহিম। তিনি বাংলাদেশ দলের টেস্ট অধিনায়কও। অথচ চ্যাম্পিয়নস ট্রফিতে মুখোমুখি হওয়ার আগে সংবাদ সম্মেলনে মুশফিকুরের নামটাই ঠিক মতো মনে করতে পারলেন না অস্ট্রেলিয় অধিনায়ক স্টিভেন স্মিথ।\nনা পারারই কথা! কারণ কালে ভদ্রে অস্ট্রেলিয়ার সঙ্গে দেখা হয় দু’দলের। ওয়ানডেতে সর্বশেষ মুখোমুখি হয়েছে ৬ বছর আগে, ২০১১ সালে। টি-টোয়েন্টিতে গত বিশ্বকাপে মুখোমুখি হলেও, খুব অনিয়মিত দেখা হয় বাংলাদেশ আর অস্ট্রেলিয়ার। টেস্টে তো প্রায় এক যুগ হয়ে গেছে অস্ট্রেলিয়ার বিপক্ষে খেলে না বাংলাদেশ।\nতবুও, বাংলাদেশ দলের নিয়মিত সদস্য, ১২ বছরেরও বেশি সময় ধরে জাতীয় দলের হয়ে আন্তর্জাতিক ক্রিকেট মাতানো এবং টেস্ট দলের অধিনায়ক মুশফিকুর রহিমকে কে না চেনে? কিন্তু আক্ষেপের বিষয় হলো, অস্ট্রেলিয়ার অধিনায়ক স্টিভেন স্মিথ ঠিক তাকে চিনতে পারছিলেন না। অসি অধিনায়কের চেয়ে বয়সে এবং ক্যারিয়ারে অনেক বড় হওয়ার পরও মুশফিককে ‘তরুণ’ বলে আখ্যায়িত করলেন স্মিথ।\nসংবাদ সম্মেলনে কথা বলতে গিয়ে তামিম ইকবালের নামটা ঠিকমত উচ্চারণ করতে পারলেও স্মিথ কিন্তু মুশফিকের নাম উচ্চারণ করতে গিয়েই মুখে বেধে গেলো তার। ঠিকভাবে উচ্চারণ করতে পারছিলেন না। মুশফিকের নাম এমনভাবে উচ্চারণ করতে গিয়েছিলেন তিনি, মনে হচ্ছিল জীবনে কখনও তাকে দেখেননি এবং তার নাম শোনেনওনি।\nপূর্ববর্তী সংবাদ: আট বছরে ওষুধ রফতানি সাতগুণ বেড়েছে\nপরবর্তী সংবাদ: ক্রিকেটার মুশফিকের ভাই ফেন্সিডিলসহ গ্রেফতার\nবাকলিয়ায় বিস্ফোরেণের ঘটনায় দগ্ধ দুইজনের মৃত্যু\nকাদা ছোড়া-ছুড়ি বন্ধ না করলে উগ্রপন্থিরা মাথাচাড়া দেবে


by ঈপ্সিতা দাস published October 18th, 2020\nদিন কয়েক আগে গড়িয়াহাটে গিয়েছিলাম। আগের মতো রাস্তায় বা দোকানে হয়তো ভিড় নেই তবে অবাক হলাম পূজা প্রস্তুতি দেখে! দেখলাম, শহর সেজে উঠছে ধীরে ধীরে। কোভিডের আগে ঠিক এই সময়েই মন্ডপ সজ্জা, আলোক সজ্জা, প্রতিমা নির্মাণ ইত্যাদি, থাকত তুঙ্গে। তবে এই ব্যাস্ততার মাঝে, অনেকেরই হয়তো মনে প্রশ্ন আসে এই প্রতিমা গড়ার পদ্ধতি নিয়ে। মন্ডপের দেবী মূর্তি তো কাঠ, পাথর বা অন্য কোনো ধাতু দিয়ে গড়াই যেতো! মৃৎশিল্পী কেন গঙ্গামাটিকেই প্রথম প্রাধান্য দেন? পলিমাটির নমনীয়তা সহজেই আকৃতি নেয় ঠিকই, কিন্তু এই মাটি দিয়ে ঠাকুর গড়ার উৎস জানতে হলে আমাদের পিছিয়ে যেতে হবে ১০২৬ বছর আগে! বাংলায় যখন চৈতন্য মহাপ্রভুর বা কৃষ্ণানন্দ আগমবাগীশের আগমন ঘটেনি। তখন ছিল, মল্লরাজত্বের স্বর্ণযুগ! এই মল্লবংশের ১৯তম রাজা, জগৎ মল্লের এক রোমাঞ্চকর কাহিনীকে কেন্দ্র করে আমরা শুনব গঙ্গামাটি ব্যাবহারের ইতিকথা।\nসাল ৯৯৪ খ্রীষ্টাব্দ। মল্লভূমের রাজধানী প্রদ্যুন্মপুর থেকে বহু ক্রোশ দূরে এক গভীর অরণ্য। রাজা জগৎ মল্ল সেখানে ঘোড়া ছুটিয়ে চলেছেন এক অনন্য সুন্দর 'হরিণ'-এর পিছনে। মন্ত্রমুগ্ধের ন্যায় ছুটতে ছুটতে রাজা কখন যে পথ হারিয়ে ফেললেন তিনি তা জানতেই পারলেন না। একদিকে মৃগরূপী মারীচের মতো হরিণটা তীব্রবেগে চলেছে, আর অন্যদিকে দৃঢ়প্রতিজ্ঞ রামচন্দ্রের মতো, রাজা জগৎ মল্ল-ও তার দিকে ধাবিত হচ্ছেন। কিন্তু এভাবে আর কতক্ষণ? একসময়ে হরিণকে পাল্লা দেওয়া তাঁর কাছে কঠিন বোধ হল। রাজা অবশেষে শ্রান্ত হয়ে পড়লেন এবং হরিণটাও যেন ঘন জঙ্গলের সঙ্গে মিলিয়ে গেল! এক স্থানে রাজা ঘোড়া থামিয়ে বিশ্রামের জন্য নামলেন, কিন্তু আচমকা এক অদ্ভূত দৃশ্য দেখে তিনি থমকে দাঁড়ালেন।\nবেশ কিছুটা দূরে একটি প্রকান্ড গাছ। তার ছায়ায় একটি বক আপনমনে ঘোরাফেরা করছে আর গাছটার ঠিক উপরে বসে আছে এক ক্ষুধার্ত বাজপাখি। বাজপাখির দৃষ্টি রয়েছে ঠিক বকটার দিকেই। এমন সময় চোখের নিমেষে বাজ ঝাঁপিয়ে পড়ল বকটির উপরে। কিন্তু একি! বকের গায়ে তার ধারালো নখ বসানোর আগেই বাজপাখিকে কে যেন ধাক্কা দিল। টাল সামলাতে না পেরে পাখিটা ছিটকে পড়ে যায় অনতিদূরে। রাজা অবাক হয়ে দেখতে লাগলেন, বাজপাখি বহুবার চেষ্টা করল আক্রমণ করার কিন্তু বকের গায়ে একটি আঁচড় পর্যন্ত কাটতে পারল না। বরং সে নিজেই বারংবার কীসের সাথে ধাক্কা খেয়ে ছিটকে যাচ্ছে। যেন কোনো এক অলৌকিক বল তাকে ক্রমাগত বাধা দিচ্ছে। অতঃপর চোখের সামনে একের পর এক ঘটে যাওয়া ঘটনাগুলির যথার্থতা পরখ করার জন্য মল্লরাজ বককে লক্ষ্য করে তীর নিক্ষেপ করলেন। উদ্দেশ্য- 'এরপরেও যদি বক জীবিত থাকে, তবে জানব এই স্থান কোনো সাধারণ স্থান নয়। এর মাহাত্ম্য সুগভীর!' বলা বাহুল্য বকের গায়ে তীর তো স্পর্শ করলই না বরং একটি গগনভেদী কন্ঠে রাজা দিক্‌বিদিক জ্ঞান হারিয়ে ফেললেন! বিকেলের পড়ন্ত রোদে যা শুনলেন তাতে তিনি চমকে উঠলেন। এক নারীর কন্ঠস্বর! গম্ভীর, দৃঢ়। তবে তার উৎস কোথায় রাজা ঠাহর করতে পারলেন না। তিনি বলছেন - 'পুত্র, আমি বক নই, বাজ নই, আমি হরিণও নই। আমি আদিশক্তি, পরমাপ্রকৃতি। আমার ইচ্ছেতেই তুমি এই ঘোর বনে প্রবেশ করেছ। যা দেখেছ তা আমিই তোমায় দেখিয়েছি। এই স্থান বড়োই পবিত্র। আমার মুখমন্ডলের অবয়ব এই স্থানে নীহিত আছে। তুমি আমার মুখাবয়ব তোমার রাজধানীতে নিয়ে গিয়ে আমার পূর্ণাঙ্গ শরীর নির্মাণ করো।'\nবাস্তবিকই, রাজা তক্ষুণি মাটি খুঁড়ে একটি মুখমন্ডলের অবয়ব পেয়েছিলেন। প্রদ্যুন্মপুরে ফিরে আসবার পর রাজা দেবীর পূর্ণাঙ্গমূর্তি তৈরীর নির্দেশ দেন। কথা অনুযায়ী গঙ্গামাটি দিয়ে নির্মিত হল দেবীর শরীর। মুখমন্ডলের উপর লেপন করা হল সেই গঙ্গামাটি। ধীরে ধীরে মাটি দিয়ে দেবীমূর্তিকে এক বিশেষ আকার দেওয়া হল, আর এভাবেই শুরু হল গঙ্গামাটির দ্বারা প্রতিমা নির্মাণের চিরাচরিত চল। যেহেতু মাটি দিয়ে প্রতিমা গড়া হয়েছে, তাই দেবী দুর্গা 'মৃণ্ময়ী' নামে পূজিতা। কথিত আছে যে রাজা দেবীকে স্বপ্নেও দেখতে পান; দেবী বলছেন – “বৎস, আমার আরাধনা করবার স্থান আমি নিজেই স্থির করেছি। তোমার রাজধানী বিষ্ণুপুরে স্থাপন করো, আমি সেখানেই তোমাদের পূজা গ্রহণ করব। তোমাদের রক্ষা করব।” এরপরে রাজা নিজের রাজধানী প্রদ্যুন্মপুর থেকে বিষ্ণুপুরে স্থাপন করেন ৯৯৭ খ্রীষ্টাব্দে আর ৯৯৭ সাল থেকেই দেবীর পূজা শুরু হয় বিষ্ণুপুরে।\nমৃন্ময়ী দেবীর পুজো ছাড়াও দুর্গোৎসবে পূজিত হয় একাধিক দেবদেবী। এর নির্মাণশৈলীতেও বৈশিষ্ট লক্ষ্য করা যায়। দেবী এখানে ‘মহিষাসুরমর্দ্দিনী'রূপে বিরাজ করেন। তাঁর ডানদিকে উপরে গণেশ ও নীচে লক্ষী আর বাঁ-দিকে উপরে কার্তিক ও নীচে সরস্বতী। কাঠামোর উপরে শিব, দক্ষ, নন্দী-ভৃঙ্গী, দেবীর দুই অনুচরী প্রভৃতি রয়েছে।\nএবার আসি রাজবাড়ীর পূজা পদ্ধতির কথায়। সাবর্ণ রায়চৌধুরীর পরিবারের দুর্গাপূজার চেয়েও প্রাচীন এই দুর্গোৎসব এবছর ১০২৩ বছরে পা রাখল। জীতাষ্টমী তিথি থেকেই শুরু হয়ে যায় পূজোর শুভ উদ্বোধন! ঢাকে কাঠি পড়াব় সঙ্গে সঙ্গেই 'পোড়ামাটির দেশ'টি যেন মেতে ওঠে! সাজসাজ রব পড়ে যায় চারিদিকে। সেই দিনগুলিতে চণ্ডীপাঠ থেকে শুরু করে পুজোর সব রীতিনীতি রাজবাড়ির দুর্গাপুজোকে এক অন্যমাত্রা দেয়। মৃণ্ময়ীদেবীর পূজো ছাড়াও তাঁর সঙ্গে আরও তিনটি (ধাতু দিয়ে তৈরী) দুর্গাপটের পূজা করা হয় - বড়ঠাকুরুণ, মেজঠাকুরুণ ও ছোটঠাকুরুণ।\nবিষ্ণুপুরের অন্যতম আকর্ষণ হলো জীতাষ্টমী তিথিতে কামান দেগে পূজোর শুভ সূচনা করা। তোপধ্বণির মাধ্যমে জানান দেওয়া হয় দেবীর আগমনের বার্তা। রাজা জগৎ মল্লের আমল থেকে এই প্রথা চলে আসছে। রাজবাড়ীর উল্টোদিকে রয়েছে গোপালসায়র। জীতাষ্টমীর পরেরদিন নবমী তিথিতে গোপালসায়রে হয় নবপত্রিকার স্নানপর্ব। সেই মুহূর্তে বড়ঠাকুরুণের রূপোর পটের এক বিশেষ পূজা করে, মৃণ্ময়ী মন্দিরে আনে পুরোহিতেরা। তখন থেকেই আরম্ভ হয় রাজবাড়ীর দুর্গোৎসব।\nএরপরে চতুর্থী তিথিতে গোপালসায়র থেকে জল ভর্তি করে এনে প্রতিষ্ঠা করা হয় একটি ঘট। এ দিন মেজঠাকুরুণের পটের পুজো করা হয়। ষষ্ঠীর দিন সন্ধ্যায় ছোটঠাকুরুণের পট বেলতলায় রেখে পুজো করা হয়। রাজপরিবারের লোকজন ব্যাতীত এই পূজায় কেউ অংশগ্রহণ করে না। ছোটঠাকুরুণের পট সোনা দিয়ে তৈরী। তাই তিনি 'পটেশ্বরী' নামে খ্যাত। বড় ও ছোটঠাকুরুণের দুর্গাপট বংশানুক্রমে আঁকেন শাঁখারিপাড়ার ফৌজদার পরিবারের শিল্পীরা। আগেকার দিনে কামান দাগার পর পার্শ্ববর্তী এলাকাগুলিতে পুজো শুরু হত। প্রথা অনুযায়ী এখনও মহাষ্টমীর দিন কামান দেগে শুরু হয় সন্ধি পুজো।\nভারতবর্ষের বিভিন্ন প্রান্ত থেকে তো বটেই, এমনকী, প্রতিবেশী দেশ থেকেও বহু দর্শনার্থী পূজা দেখতে ভিড় জমান এই রাজবাড়ীতে। শ্রীরামকৃষ্ণ পরমহংস এখানে দেবীর সিংহবাহিনী রূপের দর্শনলাভ করেছিলেন। আর এইভাবে টানা ১৮ দিন ব্যাপি মায়ের আরাধনা হয়। মৃণ্ময়ীদেবীর বিসর্জন হয় না। নবপত্রিকা এবং অন্যান্য দুর্গাপটগুলির বিসর্জন হয়। বিজয়া দশমীর সকালে ওড়ানো হয় নীলকণ্ঠ পাখি। ভক্তদের ঢল নামে তখন, এলাকার সমস্ত বাসিন্দা দুর্গোৎসব মন ভরে উপভোগ করে।\nকলকাতার বিরাট পূজা মন্ডপ এবং প্রতিমা আমাদের যতই মুগ্ধ করে তুলুক না কেন, যখন রাজা জগৎ মল্লের কাহিনী আমরা শুনি, এক রোমাঞ্চকর অনুভূতি হয়! তবে অনেকেই 'Myth' বলে উড়িয়ে দেন। এরকম প্রশ্নের সম্মুখীন হতে হয় যে 'এর আগে কী মহিষাসুরমর্দ্দিনীর পূজো হত না?' অবশ্যই পাল রাজার আমলে শক্তির আরাধনা হত কিন্তু যখন সুনিপুণ ভাবে গঙ্গামাটি দিয়ে তৈরী করা প্রতিমাগুলির দর্শন আমরা করি, তখন কোথাও যেন সেই কিংবদন্তী ইতিহাস চোখের সামনে ভেসে ওঠে! মনে মনে ধন্যবাদ জানাই মল্লরাজকে! গঙ্গামাটি দিয়ে প্রতিমা তৈরীর শিক্ষাটা হয়তো আজ আমরা পেতাম না যদি রাজা দেবীর নির্দেশ অমান্য করতেন।\nImage Source - https://www.tripoto.com/trip/i-know-you-know-about-majulibut-do-you-also-know-about-this-frog-shaped-island-5f141743b8daf.amp


প্রকাশ্যে এল Nothing-এর প্রথম ফোন, লঞ্চের আগেই নেট দুনিয়ার উৎসাহ তুঙ্গে| Nothing Phone 1 Makes Its Public Debut pb – News18 Bangla\nNothing Phone 1: প্রকাশ্যে এল Nothing-এর প্রথম ফোন, লঞ্চের আগেই নেট দুনিয়ার উৎসাহ তুঙ্গে\nNothing Phone 1: যেমন আশা করা হচ্ছিল তেমনই স্বচ্ছ চেহারা নিয়ে বাজারে আসছে কার্ল পেই (Carl Pei)-এর স্মার্টফোন।\nLast Updated : June 23, 2022, 20:48 IST\nদেশে আসতে চলেছে Nothing Phone 1! চোখধাঁধানো ফিচার নিয়ে কী খবর দিচ্ছেন টিপস্টাররা\nNothing আনছে তাদের Operating System, খুব শীঘ্রই তা ডাউনলোড করা যাবে স্মার্টফোনে\nসব স্মার্ট ফোনকে টেক্কা দেবে! অপেক্ষার অবসান, বাজারে আসছে Nothing 1 স্মার্টফোন\nঅবশেষে আসতে চলেছে Nothing-এর স্মার্টফোন, ঘোষণা হয়ে গেল অনুষ্ঠান\n#নয়াদিল্লি: এখনও আরও সপ্তাহ দুয়েক বাকি— Nothing Phone 1 লঞ্চ হতে। কিন্তু ইতিমধ্যেই সংস্থার প্রথম স্মার্টফোন নিয়ে শুরু হয়েছে মাতামাতি। আসলে Nothing-এর বাজার দখলের চেষ্টায় রয়েছে বুদ্ধিমত্তার ছাপ। এ সপ্তাহেই তারা তাদের প্রথম ফোনটি তুলে দিয়েছে জনপ্রিয় এক ‘টেক ইউটিউবার’-এর হাতে। যাতে তা আলোড়ন তৈরি করতে পারে। মার্কাস ব্রনলি (Marques Brownlee) বা MKBHD নামের এক ভ্লগার (Video Blogger)-এর পোস্ট করা ভিডিও থেকে Nothing Phone 1 সম্পর্কে একটি আপাত স্পষ্ট ধারণা পাওয়া যাচ্ছে। তবে অপেক্ষা করতে হবে না বেশি দিন। আগামী ১২ জুলাই ভারত-সহ বিশ্বের একাধিক বাজারে আসতে চলেছে এই স্মার্টফোন।\nযেমন আশা করা হচ্ছিল তেমনই স্বচ্ছ চেহারা নিয়ে বাজারে আসছে কার্ল পেই (Carl Pei)-এর স্মার্টফোন। প্রকাশ্যে আসা ভিডিও-তে দেখা যাচ্ছে, Nothing Phone 1-এর ‘ব্যাক বডি’ (Back Body) একেবারে স্বচ্ছ এবং এখানে নানা জায়গায় LED নোটিফিকেশন লাইট রয়েছে। এ ধরনের আলো ক্যামেরায় রয়েছে। নতুন এই ফোনের পিছনের মাঝখানে এবং নীচে LED আলো ঝিকমিক করবে বলেই মনে করা হচ্ছে। এই আলো মূলত ব্যাটারি চার্জিং-কে সূচিত করে। Nothing Phone 1-এর এ টুকু ঝলকেই সারা বিশ্ব উত্তাল হয়ে উঠেছে। টেক স্যাভি প্রজন্ম নতুন ফোনটি সম্পর্কে আরও তথ্য পেতে আগ্রহী। তবে মনে করা হচ্ছে সে বিষয়ে জানতে গেলে এ মাসের শেষ পর্যন্ত অপেক্ষা করতেই হবে।\nNothing-এর প্রতিষ্ঠাতা কার্ল পেই (Carl Pei) মার্কেটিংয়ের ক্ষেত্রে এমন চমক দিতে ভালবাসেন। হাইপার মার্কেটিং ব্যবহার করতেন তিনি OnePlus-এর জন্যও। সে সময় OnePlus-এর দায়িত্বে ছিলেন পেই। কোনও সন্দেহ নেই সেই একই সুরে তিনি বাঁধতে চাইছেন Nothing-কেও। সে জন্যই ভ্লগিংয়ের মতো প্লাটফর্ম থেকে প্রথম ঝলক দেখা গিয়েছে তাঁর বহু প্রতীক্ষিত প্রথম স্মার্টফোনের।\nআরও পড়ুন: বাড়িতে, হোটেলে, হাসপাতালে যেখানে সেখানে সঙ্গম! স্ত্রীর যৌন অত্যাচারের ভয়ে যা করলেন স্বামী ! ভাইরাল\nতবে যাবতীয় উৎসাহের কেন্দ্রে থাকা নতুন স্মার্টফোনের পশ্চাদদেশটি ছাড়া আর তেমন কোনও বিশেষত্ব এখনও চোখে পড়েনি। ফোনের পিছনে কাস্টমাইজ-যোগ্য LED আলো চমক তৈরি করছে। কিন্তু সামনে প্রায় সাধারণ ফোনের মতোই চেহারা নিয়ে আসছে Nothing Phone 1। ডিসপ্লের উপরের-বাম দিকে পাঞ্চ-হোল লেআউট রয়েছে এবং স্লিম বেজেল থাকছে। তবে নীচের দিকে ঈষৎ পুরু চিন (Chin) থাকতে পারে। এর থেকে বেশি কিছু এখনও জানা যায়নি। তবে এর আগেই ওয়াকিবহাল মহল ধারণা করে ফেলেছিল যে কার্ল পেই তাঁর প্রথম ফোনের জন্য স্ন্যাপড্রাগনের চিপসেটই ব্যবহার করবেন। সে ক্ষেত্রে মনে করা হচ্ছে স্ন্যাপড্রাগন 700 সিরিজের চিপসেট ব্যবহার করা হয়েছে এই ফোনে, থাকতে পারে ৪৫W দ্রুত চার্জিং ব্যবস্থা।\nNothing-এর এই স্মার্টফোনটিতে Nothing UI লঞ্চারের উপর ভিত্তি করে Android 12 কাজ করবে। কিন্তু ক্যামেরা কেমন হতে চলেছে তা আপাতত জানা যায়নি। ওয়াকিবহাল মহলের ধারণা, যে সব ফিচার Nothing Phone 1-এ থাকতে পারে তাতে এর দাম ভারতীয় বাজারে প্রায় ৩০,০০০ টাকার কাছাকাছি বা তার বেশ হতে পারে। তবে সংস্থার তরফে স্থানীয় ভাবে অ্যাসেম্বল করার চেষ্টা করছে। ফলে মনে করাই যায় অন্য সংস্থার ফোনগুলিকে বেশ কঠিন প্রতিযোগিতার মধ্যে ফেলে দিতে পারে Nothing।\nFirst published: June 23, 2022, 20:48 IST\nTags: Android 12, Nothing, Nothing Phone 1


এফএকিউ - গুয়াংজু এশিয়াপ্রিন্ট ইন্ডাস্ট্রিয়াল কোং, লিমিটেড\nকেন এশিয়াপ্রিন্ট চয়ন?\n1. 19 বছরেরও বেশি অভিজ্ঞতা।\n২. OEM, ODM পরিষেবা সরবরাহ করুন।\n৩. সেরা ডিজিটাল টেকনোলজি সহায়তা - উত্পাদনের সময় সমস্যাগুলি এড়ানো।\n৪. অনলাইনে, ভিডিও, অনলাইনে বিক্রয় পরিষেবাদির পরে অফার করুন।\nহিট প্রেসের উদ্দেশ্য কী?\nএকটি হিট প্রেস এমন একটি মেশিন যা কোনও স্থানান্তরযোগ্য সাবস্ট্রেটে ট্রান্সফার চাপায়। নির্দিষ্ট সময়ের জন্য উচ্চ তাপমাত্রা এবং ভারী চাপ ব্যবহার করে স্থানান্তর স্থায়ীভাবে পণ্যটিতে এম্বেড করা হয়।\nপেশাদার প্রেসিডেন্ট এবং সন্তোষজনক ফলাফলগুলির জন্য তাপ প্রেসগুলি সুপারিশ করা হয় কেবল কারণ ল্যামিনেটিং ডিভাইসগুলি এবং বাড়ির হাতের ইস্ত্রিগুলি একটি নির্ভরযোগ্য স্থানান্তরের জন্য প্রয়োজনীয় তাপমাত্রার কাছাকাছি পৌঁছতে পারে না।\nসমাপ্ত মেশিনের গুণাগুণ সম্পর্কে কী?\nসমস্ত তাপ প্রেস মেশিনগুলি শিপিংয়ের আগে নিম্নলিখিত পদ্ধতিগুলির অধীনে কঠোরভাবে পরীক্ষা করা হয়।\nতাপ প্রেস মেশিনটি চালু করুন, এটি 220 ডিগ্রি সেলসিয়াস পর্যন্ত গরম করতে দিন; তারপরে ব্ল্যাক ট্রান্সফার পেপার টেস্ট প্রিন্টের কাপড় ব্যবহার করুন। তাপ স্থানান্তর মেশিন\nআমি কীভাবে আপনার কাছ থেকে আরও তথ্য পেতে পারি?\nআপনি ইমেল, ফ্যাক্স বা আমাদের ফোন করতে পারেন। এটি আপনার স্কাইপ আইডি, হোয়াটসঅ্যাপ আইডি, ওয়েবচ্যাট আইডি বা অন্যান্য এসএনএসের জন্য প্রশংসা হবে।\nযন্ত্রের কাস্টমাইজড জিজ্ঞাসা?\nই এম / ওডিএম পরিষেবা ঠিক আছে, উত্পাদন বিতরণ আপনার নকশার উপর নির্ভর করে।\nধাপে ধাপে আপনার একত্র হতে এবং ইনস্টল করতে শেখাতে এমন কিছু ভিডিও রয়েছে।\nইঞ্জিনিয়ার কি বিদেশে সেবা দেওয়ার জন্য উপলব্ধ?\nহ্যাঁ, তবে ভ্রমণ ফি আপনার দ্বারা প্রদান করা হয়। সুতরাং আসলে আপনার খরচ বাঁচাতে, আমরা আপনাকে সম্পূর্ণ বিবরণ মেশিন ইনস্টলেশন একটি ভিডিও পাঠাব এবং শেষ অবধি আপনাকে সহায়তা করব।\nশিপিংয়ের আগে আমি কীভাবে মান পরীক্ষা করতে পারি?\nআমরা ছবি এবং ভিডিওতে আপনাকে দেখাবো, কার্টনে প্যাকিং কী আছে এবং দেখতে কেমন।\nআমার যদি কিছু প্রযুক্তিগত সমস্যা হয় তবে আপনি কীভাবে এটি সমাধান করতে আমাদের সহায়তা করতে পারেন?\nবিস্তারিত বিবরণ, ফটো বা ভিডিও আমাদের প্রযুক্তিবিদকে সমস্যাটি বিশ্লেষণ করতে এবং সে অনুযায়ী সমাধান দিতে সহায়তা করবে। আমরা কীভাবে কীভাবে অনলাইনে চ্যাট করতে পারি।\nঅর্থ প্রদানের পদ্ধতিটি টি / টি (ওয়্যার ট্রান্সফার) বা এলসি, পেপাল, ওয়েস্টার্ন ইউনিয়ন ইত্যাদির উপর নির্ভর করে এটি দেশের পার্থক্যের উপর নির্ভর করে।\nআপনার মেশিন ওয়্যারেন্টি কেমন?\nআমাদের মেশিনগুলির জন্য 12 মাসের ওয়্যারেন্টি। ওয়ারেন্টি সময়কালে, আমরা প্রতিস্থাপনের জন্য বিনামূল্যে অংশগুলি (সার্কিট বোর্ড) প্রেরণ করব যখন ভাঙা অংশগুলি আবার পাঠানো উচিত।\nআমরা কি আমাদের প্রযুক্তিবিদকে প্রশিক্ষণ দেওয়ার জন্য আপনার কারখানায় প্রেরণ করতে পারি?\nহ্যাঁ, নিখরচায় প্রশিক্ষণের জন্য আমাদের দেখার জন্য আপনাকে আন্তরিকভাবে স্বাগত জানাই।


মৃত স্বামীর স্পার্মে মা হতে চান যুবতী! | BDLatest24.com\nHome > অন্যরকম > মৃত স্বামীর স্পার্মে মা হতে চান যুবতী!\nপ্রকাশ: ১৮:৫৫, ১১ জুলাই ২০১৬ প্রকাশ: ১৮:৫৫, ১১ জুলাই ২০১৬ বিডিলেটেস্ট ডেস্ক\nস্বামী মারা গেছেন। তার শোকে কাতর স্ত্রী কান্নাকাটি যেমন করেছেন, তেমনি করেছেন একেবারে বিরল এক অনুরোধ। সেই অনুরোধ শুনতে হলো অল ইন্ডিয়া ইনস্টিটিউট অব মেডিকেল সায়েন্সেসের (এইমস) চিকিৎসকদের।


'এটা ফুলশয্যা নয়, আমার কাছে এটা ধর্ষ;ণ'! 'অনুরাগের ছোঁয়া'র নতুন পর্বে উর্মির কথা শুনে রেগে লাল অনুগামীরা - Kolkata Journal\nHome/বিনোদন/বাংলা সিরিয়াল/‘এটা ফুলশয্যা নয়, আমার কাছে এটা ধর্ষ;ণ’! ‘অনুরাগের ছোঁয়া’র নতুন পর্বে উর্মির কথা শুনে রেগে লাল অনুগামীরা\nমাস কয়েক আগে স্টার জলসার পর্দায় শুরু হয়েছিল নতুন ধারাবাহিক ‘অনুরাগের ছোঁয়া’র সম্প্রচার। প্রথম থেকেই অন্যরকম গল্পের কারণে এই ধারাবাহিকটি দারুণ জনপ্রিয় হয়েছিল অনুরাগীদের মধ্যে। একজন শ্যামবর্ণা মেয়ের শ্বশুরবাড়িতে বর্ণ বৈষম্যের বিরুদ্ধে লড়াই করার গল্প এই ধারাবাহিকের মাধ্যমে তুলে ধরার চেষ্টা করেছেন ধারাবাহিকের নির্মাতারা।\nতবে এবার ধারাবাহিকের সাম্প্রতিকতম পর্ব দেখে বেশ বিরক্ত হতে দেখা গেল দর্শকদের একটি বড় অংশকে। প্রসঙ্গত ধারাবাহিকের গল্প অনুযায়ী ধারাবাহিকের নায়িকা দীপার বোন উর্মি আসলে ধারাবাহিকের নেতিবাচক চরিত্র। পাশাপাশি দীপার স্বামী সূর্যের কাছাকাছি থাকার জন্য তার ভাই জয়কে বিয়ে করেছে উর্মি। বলাই বাহুল্য এদিন দুই ভাইয়ের ফুলশয্যার দৃশ্য দেখার জন্য অধীর আগ্রহে অপেক্ষা করছিলেন দর্শকরা। কিন্তু শুরু থেকেই উর্মি স্পষ্ট করে দিয়েছে যে সে মোটেই তার স্বামী জয়কে পছন্দ করেনা।\nতাই ফুলশয্যার রাত নিয়ে জয় আগ্রহী থাকলেও উর্মি স্পষ্ট জানিয়ে দিয়েছে ফুলশয্যা রাতটি আসলে তার কাছে ধর্ষিত হওয়ার মতো অনুভূতি আনবে। বলাই বাহুল্য এই দৃশ্য দেখে বিরক্ত হতে দেখা গিয়েছে নেটিজেনদের একটি বড় অংশকে। তারা জানিয়েছেন জয়ের মতো একটি নিরীহ চরিত্রকে এভাবে আঘাত দেওয়ার কোন প্রয়োজন ছিল না। সব মিলিয়ে এই মুহূর্তে আলোচনার কেন্দ্রবিন্দুতে উঠে এসেছে ‘অনুরাগের ছোঁয়া’।\nAnurager Choya Bengali Serial Star Jalsa Viral Episode


লোমহর্ষক ঘটনা ঘটছেই\nমোহাম্মদ জাফর ইকবাল : একের পর এক লোমহর্ষক ও কুৎসিক কর্মকাণ্ড চলছেই। থেমে নেই হত্যা, গুম, অপহরণের মতো নৃশংসতাও। বিশেষ করে গণধর্ষণ ও নারী নির্যাতনের ঘটনা সাম্প্রতিক সময়ের সবচেয়ে আলোচিত ঘটনা। একাদশ জাতীয় সংসদ নির্বাচনে ধানের শীষে ভোট দেয়ার অপরাধে নোয়াখালীর সুবর্ণচরে তিন সন্তানের জননীকে ক্ষমতাসীন দলের নেতাকর্মী কর্তৃক গণধর্ষণের ঘটনায় যখন দেশে বিদেশে সমালোচনার ঝড় বইছে তখন ফের নোয়াখালীর কবিরহাটে এক গৃহবধূকে দলবেঁধে ধর্ষণের ঘটনা ঘটেছে। এ ছাড়া রাজধানীতে চলন্ত বাসে ধর্ষণের চেষ্টাও করা হয়েছে। স্ত্রীর সামনে স্বামীকে বেঁধে নৃশংস নির্যাতনের ঘটনাও ব্যাপক আলোচিত। এসব কর্মকাণ্ডের অধিকাংশের সাথে ক্ষমতাসীন দলের নেতাকর্মীরা জড়িত বলে অভিযোগ উঠেছে। সংশ্লিষ্টরা বলছেন, স্বাধীনতা যুদ্ধের সময় বাংলাদেশের নারীদের ওপর পৈশাচিক নির্যাতনের ঘটনায় সমগ্রবিশ্ব ধিক্কার দিয়েছে বর্বর পাকসেনাদের। কিন্তু গত ৩০ ডিসেম্বর সুবর্ণচরে পারুল আখতার ও তার পরিবারের ওপর বিজয়ী দলের সন্ত্রাসীরা যা করলো তা ৭১ এর পাকসেনাদের চাইতে কি কম? এ লজ্জা আমরা কীভাবে ঢাকবো? এ ছাড়া তৃতীয়বারের মতো আবারো ক্ষমতায় আসার পর যেভাবে লোমহর্ষক ও কুৎসিক কর্মকাণ্ড অব্যাহত রয়েছে তার দায়ভারও সরকার এড়াতে পারেনা বলে বিশ্লেষকরা মনে করছেন। তারা বলছেন, এই সব ঘটনায় জাতি হিসাবে আমাদেরকে অত্যন্ত হেয় প্রতিপন্ন করেছে। কোনো গণতান্ত্রিক দেশে এমন ঘটনা কল্পনাও করা কঠিন। গণতান্ত্রিক অধিকার, মৌলিক মানবাধিকার ও মত প্রকাশের স্বাধীনতাকে হুমকির সম্মুখীন করেছে। এরূপ ঘটনার যেন আর পুনরাবৃত্তি না ঘটে তার জন্য এখনই উদ্যোগী হবার পরামর্শ নেন তারা।\nলোমহর্ষক ধর্ষণের ঘটনা: একাদশ জাতীয় সংসদ নির্বাচনের পর থেকে দেশে বিদেশে ব্যাপক আলোচিত ও সমালোচিত ছিল নোয়াখালীর সুবর্ণচরে তিন সন্তানের জননীকে গণধর্ষণের ঘটনা। এতে ব্যাপক সমালোচনার মুখে পড়ে ক্ষমতাসীন আওয়ামী লীগ সরকার। অভিযোগে প্রকাশ, গত ৩০ ডিসেম্বর ভোটের পর রাতে স্বামী-সন্তানদের বেঁধে রেখে সুবর্ণচরে এক নারীকে ধর্ষণের অভিযোগ ওঠে আওয়ামী লীগের এক নেতার সাঙ্গোপাঙ্গোদের বিরুদ্ধে। নোয়াখালী সুবর্ণচরে আওয়ামী লীগের ১০-১২ জন কর্মী একজন সিএনজি চালকের স্ত্রীকে তুলে নিয়ে গিয়ে গণধর্ষণ করেন। কারণ তারা তাকে নৌকায় ভোট দিতে বললে তিনি ধানের শীষে ভোট দেবে বলে তাদের সঙ্গে কথা কাটাকাটি করেন। এজন্য প্রতিশোধ নিতে সেই নারীকে রাত ১০ টায় তুলে নিয়ে গিয়ে তারা নির্যাতন করে শ্লীলতাহানি করেন। ওই গৃহবধূ নোয়াখালী জেনারেল হাসপাতালে চিকিৎসা নিয়েছেন। এ ঘটনা দেশে বিদেশে ভয়ানক নাড়া দিয়েছে, সবাইকে ব্যথিত করেছে। শুধু ভোট দেয়ার অপরাধে এভাবে গণধর্ষণের ঘটনাকে পাক বাহিনীর বর্বরতার সাথেও তুলনা করা হচ্ছে।\nভুক্তভোগী ওই নারীর অভিযোগ, নির্বাচনে বিএনপির ধানের শীষ প্রতীকে ভোট দেওয়ায় তাকে ধর্ষণ করা হয়েছে। চর জুবিলী ইউনিয়ন পরিষদের সাবেক সদস্য রুহুল আমীনের নেতৃত্বে এই কাজ করা হয়েছে বলে জানান ওই নারী। তিনি বলেন, তারা আমাকে আওয়ামী লীগের নৌকা প্রতীকে ভোট দেওয়ার জন্য জোর করেছিল, কিন্তু আমি তাদের কথা না শুনে ধানের শীষে ভোট দিয়েছি। ডাক্তারি পরীক্ষায় ধর্ষণের আলামত মিলেছে। এ ঘটনায় এখন পর্যন্ত ধর্ষক রুহুলসহ আওয়ামী লীগের বেশ কয়েকজনকে আটক করা হয়েছে। সুবর্ণচরে গণধর্ষণের শিকার এই নারীকে আর্থিক সহযোগিতা দিয়েছে বিএনপি। তাকে দেখতে নোয়াখালী সফর করেছে জাতীয় ঐক্যফ্রন্টের শীর্ষ নেতারা।\nসুবর্ণচরের ঘটনার নিন্দা জানিয়ে বিএনপি মহাসচিব মির্জা ফখরুল বলেন, মিথ্যা জয়ের অহংকারে আওয়ামী ক্যাডাররা মানবতার শত্রুতে পরিণত হয়েছে। নৌকায় ভোট না দেয়ায় নোয়াখালীর সুবর্ণচরে স্বামী-সন্তানদের বেঁধে পিটিয়ে আহত করে তাদের সামনে গৃহবধূকে গণধর্ষণের ঘটনায় তীব্র নিন্দা ও ধিক্কার জানাই। তিনি বলেন, এই ধরনের ঘটনা কেবলমাত্র পিশাচরাই ঘটাতে পারে। মহাজালিয়াতির ভোটের পর উদ্ধত উল্লাসে ক্ষমতাসীন দলের কর্মীরা পশুপ্রবৃত্তির প্রকাশ ঘটিয়ে অনাচারে লিপ্ত হয়েছে। মির্জা ফখরুল বলেন, ভোট জালিয়াতির পর অবৈধ ক্ষমতার সঙ্গে যোগ হয়েছে বিকৃত রুচির স্ফুরণ। তাই তাদের দ্বারা সংঘটিত অসংখ্য দুর্বিনীত হিংস্রতা ধেয়ে এসেছে শহর গ্রামে। তাতে শুধু বিএনপির পুরুষ কর্মীরাই রক্তাক্ত আক্রমণের শিকার হচ্ছে না, ধানের শীষের নারী ভোটাররাও ভয়ানক নির্যাতনের শিকার ও মান-সম্মান ইজ্জত হারাচ্ছেন। ফখরুল বলেন, সিএনজি চালকের স্ত্রীকে নির্যাতনের মাধ্যমে শ্লীলতাহানির ঘটনা সরকারের টনক না নড়লেও বিশ্ববাসীর কাছে বাংলাদেশের ভাবমর্যাদা মারাত্মকভাবে ক্ষতিগ্রস্থ হয়েছে। মনে হয় সরকার নির্বাচনের নামে এক মহাপ্রতারণার পর দলের ক্যাডারদেরকে বেপরোয়া হওয়ার জন্য ফ্রি লাইসেন্স দিয়েছে। তারা এ ছাড়পত্র পেয়ে বিরোধী দলের নেতাকর্মী ও ভোটারদের সর্বস্ব কেড়ে নেয়ার জন্য আদিম উম্মাদনায় মেতে উঠেছে। নোয়াখালী সুবর্ণচরের নারী ভোটারের ওপর আওয়ামী ক্যাডারদের পৈশাচিক নির্যাতন এই সরকারের কলঙ্ক তিলক। সরকারের আশকারাতেই দেশের সর্বত্র নিজ দলীয় ক্যাডাররা এখন বিবেকশুন্য, মানবতাশুন্য এক হানাদার বাহিনীতে পরিণত হয়েছে বলে বিএনপি মহাসচিব মন্তব্য করেন। মির্জা ফখরুল বলেন, নোয়াখালীর সুবর্ণচরে যে ঘটনা ঘটেছে, এটা যারা ঘটিয়েছে এবং এর পেছনে যারা রয়েছে তাদের প্রত্যেকের বিচার করতে হবে। আওয়ামী লীগকে জাতির কাছে ক্ষমা চাইতে হবে। দৃষ্টান্তমূলক শাস্তির ব্যবস্থা করতে হবে।\nঅব্যাহত ধর্ষণে নারী সমাজ বিপদগ্রস্ত ও আতঙ্কিত হয়ে উঠছে বলে মন্তব্য করেছেন বিশিষ্ট নারী নেত্রী বেগম সেলিমা রহমান। তিনি বলেন, সারাদেশে ক্ষমতাসীন দলের নেতাকর্মীরা একের পর এক নারী নির্যাতন করে রেহাই পাচ্ছে। সেলিমা রহমান বলেন, অপরাধীদের বিচার চাওয়ার কিছু নেই। কারণ, যারা অপরাধ করে তারা অপরাধীদের বিচার করে না। ধর্ষণ, যৌন নির্যাতন ও শিশু নির্যাতন থেকে শুরু করে বিভিন্ন ঘটনায় বাংলাদেশের নারী সমাজ বিপদগ্রস্ত ও আতঙ্কিত হয়ে পড়েছে। কিন্তু ক্ষমতাসীনদের উল্লাস থামেনি। সরকারের ভেতর অপরাধবোধ বলতে কিছু নেই।\nনোয়াখালীর সুবর্ণচরের গণধর্ষণের শিকার পারুলের ঘটনায় গভীর উদ্বেগ ও উৎকণ্ঠা প্রকাশ করে জাতীয় ঐক্যফ্রন্টের শীর্ষ নেতা ও গণফোরাম সভাপতি ড. কামাল হোসেন বলেন, পারুলের ওপর মধ্যযুগীয় কায়দায় বর্বরোচিত লোমহর্ষক কা- ঘটেছে। এই লজ্জা ধর্ষিতা পারুলের নয় বরং এ লজ্জা সমগ্র জাতির। পারুল নির্যাতিত নয়, বরং নির্যাতিত হয়েছে আমাদের গণতন্ত্র ও মৌলিক মানবাধিকার। এখন থেকে পারুলের সকল দায়িত্ব আমাদের সকলের। কামাল হোসেন বলেন, এই ঘটনা জাতি হিসাবে আমাদেরকে অত্যন্ত হেয় প্রতিপন্ন করেছে। কোনো গণতান্ত্রিক দেশে এমন ঘটনা কল্পনাও করা কঠিন। সরকার এ ঘটনাকে ধামাচাপা দেয়ার চেষ্টা করেছে অভিযোগ করে ড. কামাল বলেন, সন্ত্রাসী ধর্ষকদের পালিয়ে যেতে সাহায্য করেছে। পুলিশ বাদীর কথিত মতে হুকুমের আসামীসহ অনেকের নাম বাদ দেওয়াতে আমি ক্ষোভ প্রকাশ করছি।এবং অনতিবিলম্বে তাদের আইনের আওতায় আনার দাবি করছি।\nমানবাধিকার আইনজীবী সালমা আলী বলেন, যে বাচ্চাদের সামনে মাকে অত্যাচার করা হয়েছে, সে বাচ্চারা কি কোনওদিন ট্রমা থেকে বের হয়ে আসতে পারবে? আমি এমন পরিস্থিতির অপমান থেকে নারীসমাজের মুক্তি দেখে যেতে চাই।\nকেয়ারটেকার সরকারের সাবেক উপদেষ্টা রাশেদা কে চৌধুরী বলেন, নতুন বছরে নতুন সরকার বিশাল মেন্ডেট নিয়ে এসেছে। তাদের কাছে প্রত্যাশা থাকবে নারী নির্যাতনকারীর রাজনৈতিক পরিচয়ে পার পেয়ে যাওয়া রোধ করতে হবে। অপরাধী অপরাধীই। এটি কথায় নয় কাজে প্রমাণ করবেন।\nনারীপক্ষের আন্দোলন সম্পাদক ফরিদা ইয়াছমিন বলেন, ধানের শীষে ভোট দেয়ায় নোয়াখালির সুবর্ণচরে গৃহবঁধূকে ধর্ষণঘটনায় নারীপক্ষ ভীষণভাবে ক্ষুব্ধ ও উদ্বিগ্ন।\nএদিকে নোয়াখালীর সুবর্ণচর উপজেলায় গণধর্ষণের ঘটনার রেশ কাটতে না কাটতেই ফের জেলার কবিরহাট উপজেলায় বিএনপি সমর্থিত তিন সন্তানের জননীকে গণধর্ষণের অভিযোগ পাওয়া গেছে। সিঁধ কেটে গৃহবধূর ঘরে ঢুকে অস্ত্রের ভয় দেখিয়ে তিন সন্তানসহ তাকে জিম্মি করে ধর্ষণ করে তিন ব্যক্তি। এরপর পালিয়ে যায় তারা। কবিরহাট উপজেলার ধানসিঁড়ি ইউনিয়নের নবগ্রামে এ ঘটনা ঘটে। এই ধর্ষণের ঘটনার সাথেও ক্ষমতাসীন দলের নেতাকর্মী জড়িত বলে অভিযোগ উঠেছে। জানা গেছে, ভুক্তভোগী গৃহবধূর স্বামী একটি মামলায় গ্রেফতার হয়ে নোয়াখালী কারাগারে আছেন। বাড়িতে স্বামী না থাকার সুযোগে ওই ব্যক্তিরা ঘরে ঢুকে তাকে ধর্ষণ করে। এর মধ্যে জাকের হোসেনকে চিনতে পেরেছেন গৃহবধূ। জানা গেছে, ধানসিঁড়ি ইউনিয়নের নবগ্রামে তিন সন্তানের জননীকে ধর্ষণের ঘটনায় কয়েকজনকে গ্রেফতার করেছে পুলিশ। গ্রেফতারকৃত উল্লেখযোগ্যরা হলেন- নকগ্রামের অজিলউল্যার ছেলে আবদুর রব ওরপে মান্না (২১), ইসমাইল হোসেন ছেলে সেলিম (২৫) ও মফিজুর রহমানের ছেলে হারুন অর রশিদ ৩০)।\nএ বিষয়ে বিএনপির সিনিয়র যুগ্ম-মহাসচিব রুহুল কবির রিজভী বলেন, ধানের শীষের ভোট দেওয়ার অপরাধে সুবর্ণচরের নির্যাতিতা পারুল বেগমের আহজারি ও গোঙানি থামতে না থামতেই নোয়াখালীর কবিরহাটে ঘরে ঢুকে অস্ত্রের মুখে মা ও ছেলে-মেয়েদের জিম্মি করে তিন সন্তানের মাকে স্থানীয় যুবলীগের কর্মীরা গণধর্ষণ করেছে। ভোটের পর ক্ষমতাসীন দলের নেতাকর্মীরা পৈশাচিক উল্লাসে বেপরোয়া হয়ে উঠেছে। ওই গৃহবধূর স্বামীকে স্থানীয় যুবদলের নেতা হিসেবে উল্লেখ করে রিজভী বলেন, ধর্ষিতার স্বামী ধানসিঁড়ি ইউনিয়ন যুবদলের যুগ্ম সাধারণ সম্পাদক, যিনি মিথ্যা মামলায় কারাগারে বন্দী। এই গণধর্ষণ শুধু হৃদয়বিদারকই নয়, মনুষ্যত্বহীনতার এক ভয়ংকর দৃষ্টান্ত। তিনি বলেন, ভুয়া ভোটের মিথ্যা জয়ে আওয়ামী লীগ ও তার অঙ্গসংগঠনগুলোর নেতাকর্মীরা পৈশাচিক উল্লাসে মেতে উঠেছে। কুৎসিত অপকর্ম করতে তারা এখন বেপরোয়া।\nনারী নির্যাতনের বিষয়ে মহিলা দলের সভাপতি আফরোজা আব্বাস বলেন, নারীদের উপর লোমহর্ষক নির্যাতনের প্রতিবাদও করা যায়না। বিচার চাওয়া তো দূরের কথা। কারণ যারা এসব ঘটনা ঘটাচ্ছে তারা সরকার দলীয় নেতাকর্মী। তিনি বলেন, সুবর্ণচরের ঘটনায় আমরা প্রেস ক্লাবেব সামনে শুধু প্রতিবাদ করার জন্য এসেছিলাম। কিন্তু এই সরকারের প্রশাসন দাঁড়ানোর সুযোগও দিতে চায়নি। সুবর্ণচরের নির্যাতিত নারীর পক্ষে এখানে দাঁড়িয়েছিলাম। ওই নারী পছন্দের প্রতীকে ভোট দিয়ে মহাপাপ করেছে বলে তাকে ধর্ষণ করা হয়েছে। সেই ঘটনায় সাতজন গ্রেফতার হয়েছে। এবার তাদের ফাঁসি চাই। তিনি বলেন, একটি ঘটনা ঘটলে সরকার আরেকটি ঘটনা ঘটিয়ে সেটাকে ধামাচাপা দেওয়ার চেষ্টা করে। সেটা যেন এবার না হয়। এবার যদি ধর্ষকের দৃষ্টান্তমূলক বিচার না হয়, তাহলে যারা ধর্ষিতা তারা নিরাপদে থাকবে না। ধর্ষকরা মহা উৎসবে আরও ধর্ষণের লীলাখেলায় মেতে উঠবে।\nজাতীয় সমাজতান্ত্রিক দলের (জেএসডি) সভাপতি আ স ম আবদুর রব বলেন, হায়েনাদের আঘাতে এক বোনের শরীর ক্ষত-বিক্ষত হয়েছে। তার শরীরে সিগারেটের ছ্যাঁকা দেওয়া হয়েছে। দেশে আরও অনাচার হচ্ছে। তাদের বিরুদ্ধে এখনই রুখে দাঁড়াতে হবে। তা না হলে হায়েনাদের আঘাতে পুরো দেশ সুবর্ণচর হয়ে যাবে। তিনি বলেন, ৭১ সালে পাকবাহিনী এদেশের মানুষের ওপর হায়েনার মতো ঝাঁপিয়ে পড়েছিল, ঠিক একই কায়দায় ৩০ ডিসেম্বরের নির্বাচনে আওয়ামী লীগ ঝাঁপিয়ে পড়ে কেড়ে নিয়েছে এদেশের মানুষের অধিকার। সেদিন আমরা তাদের রুখে দিতে পারিনি।\nস্ত্রীর সামনে স্বামীকে নির্যাতন: সাতক্ষীরায় সদ্য বিয়ে করা স্ত্রীর সামনে স্বামীকে বেঁধে নির্যাতন করার ভিডিও সামাজিক যোগাযোগ মাধ্যম ফেসবুকে ভাইরাল হয়েছে। এই ঘটনায় শনিবার রাতে নির্যাতনকারী শ্যামনগর উপজেলার মুন্সিগঞ্জ ইউনিয়ন পরিষদের সদস্য ও ইউনিয়নের ১নং ওয়ার্ড আওয়ামী লীগের সভাপতি আকবর হোসেন পাড় (৪২)কে আটক করেছে গোয়েন্দা পুলিশ। নির্যাতনের স্বীকার যুবক আব্দুর রাজ্জাক (৩২) মুন্সিগঞ্জ ইউনিয়নের মথুরাপুর গ্রামের শিক্ষক দলিল সানার ছেলে। মুন্সিগঞ্জ ইউনিয়ন পরিষদের চেয়ারম্যান আবুল কাশেম মোড়ল জানান, শ্যামনগর সদরের একটি মেয়ের সঙ্গে প্রেমের সম্পর্ক ছিল আব্দুর রাজ্জাকের। এক সময় পার্শ্ববর্তী ভুরুলিয়া ইউনিয়নের তার প্রেমিকাকে বিয়ে দেয় পরিবার। তিনি জানান, কিন্তু ওই মেয়ের সঙ্গে আব্দুর রাজ্জাকের সম্পর্ক চলতে থাকে। রাজ্জাকও বিয়ে করেনি। বর্তমানে তার প্রেমিকা চার সন্তানের জননী।\nচেয়ারম্যান আবুল কাশেম জানান, কিছুদিন আগে ওই নারী তার স্বামীকে তালাক দিয়ে সন্তানদের ফেলে আব্দুর রাজ্জাককে বিয়ে করেন। তিনি জানান, এ ঘটনায় গত ১২ জানুয়ারি দুপুরে ইউনিয়ন পরিষদে সালিশী বৈঠক ডাকা হয়। তখন তিনি উপস্থিত ছিলেন না। তবে তার ইউপি সদস্য আকবর হোসেন সদ্য বিয়ে করা আব্দুর রাজ্জাককে মারপিট করেন।\nনির্যাতনের শিকার আব্দুর রাজ্জাক বলেন, আমাদের মধ্যে ২৫ বছরের প্রেম। ২২ দিন আগে কোর্ট থেকে রেজিস্ট্রি বিয়ে করে বসবাস করছি। তিনি বলেন, ১২ জানুয়ারি দুপুরের দিকে ইউপি সদস্য আকবর আলী আমাকে ও স্ত্রীকে জোর পূর্বক তুলে নিয়ে মারপিট করেছে। আমাকে মারপিট করে তালাক দিতে বলেছে, কিন্তু আমি দিবো না। আর স্ত্রীও আমাকে ছেড়ে যাবে না বলে জানিয়ে দিয়েছে।\nকাউন্সিলরকে কুপিয়ে হত্যা: নাটোরের লালপুরের গোপালপুর পৌরসভার ৯নং ওয়ার্ড কাউন্সিলর জামিরুল ইসলামকে (৩৭) কুপিয়ে হত্যা করেছে দুর্বৃত্তরা। ঘটনার পর এলাকায় পরিস্থিতি স্বাভাবিক রাখতে অতিরিক্ত পুলিশ মোতায়েন করা হয়েছে। রোববার দুপুরে এ হত্যাকান্ডের ঘটনা ঘটে।\nপুলিশ ও এলাকাবাসী জানায়, দুপুরে কাউন্সিলর জামিরুল মোটরসাইকেল যোগে যাওয়ার সময় বিরোপাড়া এলাকায় তার বাড়ির অদূরে গতিরোধ করে এলোপাতাড়ি কুপিয়ে জখম করে দুর্বৃত্তরা। পরে আহত অবস্থায় লালপুর উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক তাকে মৃত ঘোষণা করেন। জামিরুল বিরোপাড়া গ্রামের আলহাজ্ব কামরুজ্জামানের ছেলে ও নাটোর নর্থ বেঙ্গল চিনিকলের সম্প্রতি যোগদান করা কর্মচারী। এ ঘটনার একটু আগে নাটোরের লালপুর উপজেলা পরিষদের সামনে জামিরুলের প্রতিপক্ষ যুবলীগ নেতা জাহারুল ইসলামের হত্যার বিচারের দাবিতে মানববন্ধন হয়। এরপরেই জামিরুলের ওপর হামলা করে সন্ত্রাসীরা। জাহারুল হত্যার জেরে এই হত্যাকান্ড কি না খতিয়ে দেখছে পুলিশ।\nহত্যার পরও মুক্তিপণ দাবি: নিখোঁজ হওয়ার তিন দিন পর রোববার সকালে জুবায়ের নামে সাত বছরের ওই শিশুটির বিকৃত লাশ উদ্ধার করা হয়। শিশু হত্যার অভিযোগে রোববার দুজন গ্রেপ্তার হয়েছে, যারা শিশুটিকে খুন করার পরও তার স্বজনদের কাছে মুক্তিপণ চেয়ে আসছিলেন বলে র‌্যাব জানিয়েছে। জুবায়ের মানিকগঞ্জের সাটুরিয়া থানা এলাকার জালশুকা গ্রামের এক ফেরিওয়ালার ছেলে। গ্রেফতার দুই যুবক হলেন ওই এলাকার পাহালি মল্লিকের ছেলে মইদুর রহমান (২১) এবং মৃত কুরবান আলীর ছেলে উজ্জ্বল হোসেন (২৪)।\nস্থানীয় একটি স্কুলের প্রথম শ্রেণির ছাত্র জুবায়ের গত ১৭ জানুয়ারি বাসার সামনে থেকে নিখোঁজ হয়। এরপর থানা পুলিশে পাশাপাশি র‌্যাব-৪কেও জানায় শিশুটির পরিবার। র‌্যাব-৪ এর কর্মকর্তা মেজর আব্দুল হালিম সাংবাদিকদের বলেন, শিশুটিকে অপহরণের পর তিন লাখ টাকা মুক্তিপণ চাওয়া হচ্ছিল। মুক্তিপণ চাওয়ার সূত্র ধরে তদন্ত চালিয়ে গত শনিবার রাতে মইদুরকে গ্রেপ্তার করে র‌্যাাব। তাকে জিজ্ঞাসাবাদে পাওয়া তথ্যে রোববার সকালে গাজীপুরের কালিয়াকৈর থেকে গ্রেপ্তার করা হয় উজ্জ্বলকে।\nপাবনায় যুবক হত্যা: পাবনার আটঘরিয়া উপজেলা ও আতাইকুলা থানার শ্রীপুর বাজারে হাফিজ মিয়া (৪২) নামের এক যুবককে কুপিয়ে হত্যা করেছে দুর্বৃত্তরা। নিহত হাফিজ আতাইকুলা থানার লক্ষিপুর ইউনিয়নের রঘুরামপুর গ্রামের আবু তাহের মিয়ার ছেলে। শনিবার রাত ৯টার দিকে এই ঘটনাটি ঘটে। আতাইকুলা থানার ভারপ্রাপ্ত কর্মকর্তা (ওসি) মনিরুজ্জামান মিয়া ঘটনার সত্যতা স্বীকার করে জানান, শ্রীপুরের চতরা বিলের আধিপত্য নিয়ে স্থানীয় সাব্বির নামের এক যুবকের সাথে হাফিজের বিরোধ চলছিল। শনিবার বিকেলে এনিয়ে হাফিজের সাথে সাব্বিরের কথা কাটাকাটির এক পর্যায়ে হাফিজ সাব্বিরকে চড় থাপ্পড় মারে। এরই জের ধরে রাতে সাব্বির ও তার লোকজন শ্রীপুর বাজারে হাফিজকে ধারালো অস্ত্র দিয়ে কুপিয়ে আহত করে। স্থানীয়রা গুরুতর আহত অবস্থায় তাকে উদ্ধার করে পাবনা জেনারেল হাসপাতালে নিয়ে গেলে কর্তব্যরত চিকিৎসক তাকে মৃত ঘোষণা করেন।\nহত্যার পর লাশে আগুন: নারায়ণগঞ্জে দিনদুপুরে এক প্রবাসীর স্ত্রীকে কুপিয়ে হত্যার পর লাশ আগুন দিয়ে পুড়িয়ে দিয়েছে দুবৃত্তরা। গৃহবধূর নাম নাহিদা রহমান (৩৫)। শনিবার দুপুর দেড়টায় বন্দরের সোনাকান্দা সরদার বাড়িতে এ ঘটনা ঘটে। এ ব্যাপারে বন্দর থানার ওসি রফিকুল ইসলাম জানান, বন্দরের সোনাকান্দা সরদার বাড়ির সিঙ্গাপুর প্রবাসী আনিসুর রহমানে স্ত্রী নাহিদা রহমানকে কুপিয়ে হত্যা করে লাশে আগুন দিয়ে পালিয়ে যায় দুর্বৃত্তরা। প্রতিবেশীরা ঘরের রুমে আগুন জ্বলতে দেখে এগিয়ে এসে দেখেন আগুনে পুড়ছেন নাহিদা। এরপর তারা আগুন নিভিয়ে পুলিশকে খবর দেন।\nদিনাজপুরে গণধর্ষণ: দিনাজপুরের বিরামপুরে এক তরুণীকে (২২) গণধর্ষণের ঘটনা ঘটেছে। এই মামলায় ফিরোজ হোসেন নামের একজনকে গ্রেফতার করা হয়েছে। বিরামপুর উপজেলা নির্বাহী কর্মকর্তা (ইউএনও) মো. তৌহিদুর রহমান বলেন, জেলা প্রশাসনের পক্ষ থেকে ওই তরুণীকে আর্থিক সহযোগিতা করা হয়। এ ছাড়াও আইনিসহ সব ধরনের সহযোগিতার আশ্বাস দেওয়া হয়েছে। মহিলা পরিষদ দিনাজপুর শাখার সভাপতি কানিজ রহমান জানান, মহিলা পরিষদের একটি দল ভুক্তভোগী ওই তরুণীর সার্বিক খোঁজ খবর নিচ্ছে। অভিযুক্ত ব্যক্তিদের দ্রুত আইনের আওতায় এনে উপযুক্ত শাস্তির দাবিতে রোববার দিনাজপুর পুলিশ সুপারকে স্মারকলিপি দিয়েছে। ভুক্তভোগী তরুণী বাদী হয়ে পাঁচজনের বিরুদ্ধে মামলা করেছেন। বাকি চার আসামীকে গ্রেপ্তারের অভিযান চলছে। বিরামপুর থানায় শনিবার বেলা ১১টার দিকে ভুক্তভোগী ওই তরুণী বলেন, জ্ঞান ফেরার পর দেখি আমার হাত বাঁধা। পরে আমি কোনো রকমে বাঁধন খুলে নানা বাড়িতে যাই। তিনি জানান, বিকেলে নিজ বাড়ি থেকে হেঁটে নানির বাড়িতে যাচ্ছিলেন। পথে সন্ধ্যার দিকে অভিযুক্ত পাঁচজন তাকে তুলে নিয়ে গিয়ে ধর্ষণ করে। ভুক্তভোগী তরুণী আরও জানান, তিনি ঢাকায় একটি পোশাক কারখানায় শ্রমিকের কাজ করেন।\nচলন্ত বাসে গণধর্ষণ চেষ্টা: রাজধানীতে আসমানী পরিবহনের একটি চলন্ত বাসে এক তরুণীকে শ্লীলতাহানি ও গণধর্ষণের চেষ্টা করা হয়েছে। এ সময় আত্মরক্ষার জন্য ওই তরুণী বাসের জানালা দিয়ে লাফিয়ে পড়ে গুরুতর আহত হয়েছেন। জানা গেছে, পরে আহত ওই তরুণীকে স্থানীয়রা উদ্ধার করে উত্তরা আধুনিক মেডিকেল কলেজে ভর্তি করেন এবং তার আত্মীয়স্বজনকে খবর দেন। চিকিৎসকের পরামর্শে মুমূর্ষু অবস্থায় তরুণীকে পরে ঢাকা মেডিকেল কলেজ হাসপাতালে ভর্তি করা হয়। উত্তরা পশ্চিম থানার ঢাকা-আশুলিয়া মহাসড়কের স্লুইসগেট পাইকারি কাঁচাবাজারসংলগ্ন পাকা রাস্তায় ২৮ ডিসেম্বর ঘটনাটি ঘটে। এ ঘটনায় ৩ জানুয়ারি উত্তরা পশ্চিম থানায় মামলা করেন তরুণীর চাচা। মামলার আসামি বাসটির চালক রাসেল ভুইয়াকে (২০) গ্রেফতার করে রিমান্ডে নিয়েছে উত্তরা পশ্চিম থানা পুলিশ। এজাহারে তরুণীর চাচা উল্লেখ করেছেন, তরুণী খালার বাসা থেকে সন্ধ্যা ৬টার দিকে আবদুল্লাহপুরের উদ্দেশে আসমানী পরিবহনের (ঢাকা মেট্রো-ব-১১-৮৩২৮) বাসে ওঠেন। গাড়ির মধ্যে হালকা ঘুমের ভাব আসায় তরুণী বুঝতে পারেননি বাসটি কোথায় যাচ্ছে। সন্ধ্যা সোয়া ৭টার দিকে কারও হাতের স্পর্শে তার চেতনা ফিরলে দেখতে পান বাসের মধ্যে তিনি ছাড়া আর কোনো যাত্রী নেই। এ সময় গাড়ির চালক, হেলপার, কন্ডাক্টরসহ অজ্ঞাত আরও দু-তিন জন তাকে ঘিরে ধরে এবং তার কাছে থাকা একটি মোবাইল ফোন ও গলায় থাকা একটি সোনার চেইন নিয়ে নেয়। এরপর তার ওপর ঝাঁপিয়ে পড়ে ধর্ষণের চেষ্টা করা হয়। এ অবস্থায় তরুণী বাসের জানালা দিয়ে লাফ দেন। তখন পাকা রাস্তায় পড়ে গিয়ে তার মাথায় জখম এবং হাত-পাসহ শরীরের বিভিন্ন জায়গা থেঁতলে যায়।\nডেমরায় দুই শিশু হত্যা : ডেমরার কোনাপাড়ায় শিশু ফারিয়া আক্তার দোলা ও নুসরাত জাহানকে লিপস্টিক দেওয়ার প্রলোভন দেখিয়ে বাসায় ডেকে নিয়েছিল প্রতিবেশী গোলাম মোস্তফা। ওই বাসাতে আগেই অবস্থান করে তার মামাতো ভাই আজিজুল বাওয়ানী। শিশু দুটিকে লিপস্টিক দিয়ে সাজিয়ে দেয় তারা। এর পর চেষ্টা চালায় পাশবিকতার। এতে চিৎকার শুরু করে শিশু দুটি। সেই শব্দ যাতে বাইরে না যায় সে জন্য বাসায় থাকা সাউন্ডবক্সে গান ছেড়ে দেয় উচ্চ শব্দে। এর পরও থামে না শিশু দুটির চিৎকার। ধরা পড়ার ভয়ে শেষ পর্যন্ত শিশু দুটিকে দুনিয়া থেকেই সরিয়ে দেওয়ার সিদ্ধান্ত নেয় দুই ঘাতক। অল্প সময়ের মধ্যেই দোলা আর নুসরাতকে গলায় গামছা পেঁচিয়ে শ্বাসরোধে হত্যা করে তারা। মাত্র ২০ থেকে ২৫ মিনিটের মধ্যেই ঘটে এ হত্যাকাণ্ড। ওই ঘটনায় জড়িত মোস্তফা ও আজিজুলকে গ্রেফতারের পর শিশু দুটিকে হত্যার লোমহর্ষক বিবরণ পাওয়া যায়। গত বুধবার ওই দুই ঘাতক স্বীকারোক্তিমূলক জবানবন্দিও দিয়েছে আদালতে।\nনিষ্পাপ দুই শিশুর লাশ উদ্ধারের পর ঘাতকদের গ্রেফতার দাবিতে ডেমরার কোনাপাড়া এলাকার মানুষ ফুঁসে ওঠেন। তারা জড়িতদের গ্রেফতার করে ফাঁসির দাবিতে মানববন্ধন ও বিক্ষোভ করেন। এর মধ্যেই বুধবার সকালে পুলিশ সংবাদ সম্মেলন করে দুই শিশু হত্যায় জড়িত দুই ঘাতককে গ্রেফতারের তথ্য দেয়। পুলিশ বলছে, শিশু দুটিকে ঘরে এনে মোস্তফা তার স্ত্রীর লিপস্টিক দিয়ে সাজিয়ে দেয়। এর পর সে ও আজিজুল মিলে ইয়াবা সেবন করে। এক পর্যায়ে শিশু দুটিকে ধর্ষণের চেষ্টা চালায় তারা। তখন দুই শিশু চিৎকার করলে বাসায় থাকা সাউন্ডবক্সে গান ছেড়ে দেওয়া হয়। এতেও চিৎকারের শব্দ শোনা গেলে গানের শব্দ আরও বাড়িয়ে দেয় তারা। কিন্তু ওদের কান্না না থামায় নিজেরা ধরে পড়ে যাবে এবং শিশু দুটিকে ছেড়ে দিলে অপকর্ম ফাঁস করে দেবে- এমন শঙ্কায় শেষ পর্যন্ত শিশু দুটিকে শ্বাসরোধে হত্যা করে।\nনিখোঁজ ৪ ছাত্রের সন্ধান দাবি: রাজধানীতে পুলিশ কর্তৃক আটকের পর নিখোঁজ ৪ ছাত্রের সন্ধান দাবি করে সাংবাদিক সম্মেলন করেছে পরিবারের সদস্যরা। আটকের পর এখনও আদালতে হাজির বা মুক্তি না দেয়ায় তারা দেশের বর্তমান পরিস্থিতি বিবেচনায় তাদের জীবন নিয়ে শঙ্কা প্রকাশ করেন। আটককৃত ছাত্ররা হলেন, এশিয়ান ইউনির্ভাসিটির বাংলা বিভাগের ৩য় বর্ষের ছাত্র আবু খালেদ মোহাম্মদ জাবেদ (২৫), স্টাম্পফোর্ড ইউনিভার্সিটির ইংরেজি বিভাগের ছাত্র বোরহান উদ্দিন (২৬), মানারাত ইউনিভার্সিটির ফার্মেসির শেষ বর্ষের ছাত্র রেজাউল খালেক (২৪) ও ঢাকা ইউনানি আয়ুর্বেদিক মেডিকেল কলেজের সাবেক ছাত্র ডাঃ সৈয়দ মমিনুল হাসান(২৭)। লিখিত বক্তব্যে বলা হয়, গত ২৯ ডিসেম্বর শনিবার শাহবাগের আজীজ সুপার মার্কেটে শপিং শেষে বাড়ি ফেরার পথে ফার্মগেট এ বাস থামিয়ে আমাদের সন্তান আবু খালেদ মোহাম্মদ জাবেদ, বোরহান উদ্দিন, রেজাউল খালেক ও ডাঃ সৈয়দ মমিনুল হাসানকে গ্রেপ্তার করে সাদা পোষাকধারী পুলিশ। কিন্তু সবাই গ্রেপ্তারের বিষয় অস্বীকার করছে।


Dash diet: Dash Diet: ওজন কমানো থেকে রক্তচাপ নিয়ন্ত্রণ, আধুনিক জীবনে এটাই সেরা দাওয়াই! - what is dash diet for weight loss do and dos of the diet | Eisamay\nwhat is dash diet for weight loss do and dos of the diet\nDash Diet: ওজন কমানো থেকে রক্তচাপ নিয়ন্ত্রণ, আধুনিক জীবনে এটাই সেরা দাওয়াই!\nSrabani Adhikary | EiSamay.Com | Updated: Mar 23, 2021, 9:24 AM\nইউ নিউজ এবং ওয়ার্ল্ড রিপোর্ট অনুযায়ী বিশ্বের সেরা ডায়েট নির্বাচিত হয়েছে ড্যাশ ডায়েট। অর্থাত্, ডায়েটারি অ্যাপ্রোচেস টু স্টপ হাইপারটেনসন। এটি কেবল রক্তচাপকে নিয়ন্ত্রণ করে না, ওজন হ্রাসেও কার্যকর।\nবেশিরভাগ মানুষ সাধারণত ওজন কমানোর জন্য বিভিন্ন ধরণের ডায়েট চেষ্টা করেন, যার মধ্যে কিটো ডায়েট, ভেগান ডায়েট।\nআর এই ডায়েটগুলির মধ্যে একটি হল Dash Diet।\nএটি কেবল রক্তচাপকে নিয়ন্ত্রণ করে না, ওজন হ্রাসেও কার্যকর।\nএই সময় ডিজিটাল ডেস্ক: বেশিরভাগ মানুষ সাধারণত ওজন কমানোর জন্য বিভিন্ন ধরণের ডায়েট চেষ্টা করেন, যার মধ্যে কিটো ডায়েট, ভেগান ডায়েট। আর এই ডায়েটগুলির মধ্যে একটি হল Dash Diet। এটি কেবল রক্তচাপকে নিয়ন্ত্রণ করে না, ওজন হ্রাসেও কার্যকর।\nড্যাশ (DASH) ডায়েট হাইপারটেনশন বন্ধ করার জন্য ডায়েটরি অ্যাপ্রোচ বলা হয়। এই ডায়েটে খাওয়া-দাওয়ার একটি নির্ধারিত পরিকল্পনা প্রস্তুত করা হয়েছে। এর সঙ্গে, কী পরিমাণ খাবার গ্রহণ করা হবে তাও নির্ধারণ করা হয়। এটি কোলেস্টেরল কমাতে সহায়তা করে। টানা ৮ বছর ধরে ইউ নিউজ এবং ওয়ার্ল্ড রিপোর্ট অনুযায়ী বিশ্বের সেরা ডায়েট নির্বাচিত হয়েছে ড্যাশ ডায়েট। অর্থাত্, ডায়েটারি অ্যাপ্রোচেস টু স্টপ হাইপারটেনসন।\nইউএস ন্যাশনাল ইনস্টিটিউট অব হেলথ অনুযায়ী, ডায়াবেটি, রক্তচাপ, কোলেস্টেরল নিয়ন্ত্রণে রাখা ও হার্টের স্বাস্থ্য ভালো রাখার সবচেয়ে কার্যকরী ডায়েট এই ড্যাশ ডায়েট (Dash Diet)। কারণ এই ড্যাশ ডায়েট অনুযায়ী স্যাচুরেটেড ফ্যাট ছেঁটে ফেলে প্রোটিন ও পটাশিয়াম, ক্যালসিয়াম ও ম্যাগনেশিয়াম সমৃদ্ধ খাবার খাওয়ার নিয়ম। যা ওজন কমাতে যেমন সাহায্য করে তেমনই সাহায্য করে রক্তচাপ নিয়ন্ত্রণ করে।\nকী করে মেনে চলবেন ড্যাশ ডায়েট (Dash Diet)?\nবেশি ফল, সব্জি ও লো-ফ্যাট ডেয়ারি ফুড খাওয়া।\nস্যাচুরেটেড ফ্যাট, কোলেস্টেরল ও ট্রান্স ফ্যাটযুক্ত খাবার ডায়েট থেকে বাদ দেওয়া।\nগোটা শস্য, মাছ, পোলট্রি ও বাদাম বেশি খাওয়া।\nসোডিয়াম, চিনি, মিষ্টি পানীয় ও রেড মিটের পরিমাণ কমানো।\nবিশেষ কিছু খাওয়া বা খাওয়ার পরিমাণ না কমিয়েও শুধু ছোটখাট নিয়ম মেনে চলার এই ডায়েটই গ্রহণযোগ্য হয়ে উঠছে ক্রমশ।\nপ্রচণ্ড মানসিক চাপ, দুশ্চিন্তায় রাতের ঘুম উড়েছে? ভালো থাকতে জেনে নিন চটজলদি ৫টি উপায়...\nড্যাশ ডায়েট গ্রহণের সময় ওজন হ্রাস করার টিপস\nসীমিত পরিমাণে অ্যালকোহল গ্রহণ করবেন।\nটিনজাত সবজি বা অন্যান্য খাবার গ্রহণ করবেন না।\nযদি আপনি ডাবের খাবার খান তবে তার মধ্যে সোডিয়ামের পরিমাণ হ্রাস করা উচিত।\nখাবারের সঙ্গে এক টুকরো ফল খান।\nমিষ্টি হিসাবে তাজা ফল এবং স্বল্প ফ্যাটযুক্ত দই খান, আপেল এবং নাশপাতি জাতীয় ফল খাবেন। আঙুর এবং সিট্রাস ফল খাওয়ার আগে একজন ডাক্তারের সঙ্গে পরামর্শ করুন, কারণ তারা নির্দিষ্ট ওষুধের সঙ্গে প্রতিক্রিয়া তৈরি করবে।\nহার্টের অসুখ এড়াতে চান? এই সব মেনে চললেই নিশ্চিন্ত থাকবেন! পরের খবর\nরক্তচাপ নিয়ন্ত্রণ ড্যাশ ডায়েট weight loss diet Dash diet\nWeb Title : what is dash diet for weight loss do and dos of the diet


ভারত,5জুলাই 2013 : রেডিও রাশিয়া\nভারত,5জুলাই 2013\nচীন ও ভারত এ বছরের দ্বিতীয়ার্ধে আকাশ প্রতিরক্ষা বাহিনীর মহড়া চালাতে পারে – চীনের পররাষ্ট্র মন্ত্রণালয়\nচীন ও ভরত ২০১৩ সালের দ্বিতীয়ার্ধে চীনের ভূভাগে আকাশ প্রতিরক্ষা বাহিনীর মিলিত মহড়া চালাতে পারে. এ সম্বন্ধে শুক্রবার বেজিংযে এক ব্রিফিংয়ে বলেছেন চীনের পররাষ্ট্র মন্ত্রণালয়ের প্রতিনিধি হুয়া চুনিইন. তিনি তাছাড়া জোর দিয়ে বলেন যে, চীন ভারতীয় পক্ষের সাথে মিলিতভাবে চীনা-ভারত সীমানায় শান্তি ও স্বস্তি বজায় রাখার জন্য প্রচেষ্টা চালাতে প্রস্তুত. বৃহস্পতিবার চীনে সরকারী সফরে পৌঁছেছেন ভারতের প্রতিরক্ষামন্ত্রী শ্রী এ.কে.\n5 জুলাই 2013, 15:57\nভারত মার্কিন যুক্তরাষ্ট্রের সঙ্গে স্নোডেনের জন্য সম্পর্ক খারাপ করতে চায় না\nপ্রাক্তন সিআইএ সংস্থার ও মার্কিন যুক্তরাষ্ট্রের নিরাপত্তা সংস্থার কর্মী এডওয়ার্ড স্নোডেনকে নিয়ে ইতিহাস, যে কিনা বিশ্বের বেশ কয়েক দশক দেশকে, নরম করে বললে, অসুবিধার মধ্যে ফেলে দিয়েছে, তা ভারতে খুবই তীক্ষ্ণ রাজনৈতিক বিরোধে পরিণত হয়েছে.\n5 জুলাই 2013, 15:13\nঘটনা প্রসঙ্গ, ভারত, ইন্টারনেট, ইউরোপীয় সংঘ, মার্কিন, দুর্নীতি, সামরিক, নির্বাচন, বরিস ভলখোনস্কি, ওবামা\nভারতের প্রতিরক্ষামন্ত্রী এ.কে. এ্যান্টনি প্রথমবার চীন সফরে গেলেন\nউঁচুস্তরের প্রতিনিধিদল নিয়ে বৃহস্পতিবার ভারতের প্রতিরক্ষামন্ত্রী এ.কে. এ্যান্টনি গেলেন চীন সফরে. গত সাত বছরে ভারতের প্রতিরক্ষামন্ত্রীর এটাই প্রথম চীন সফর. তিন দিন মেয়াদী সফরকালে এ্যান্টনি সাক্ষাত করবেন চীনের প্রতিরক্ষামন্ত্রী চান ভানগুয়ানের সাথে.\n5 জুলাই 2013, 04:54\nঘটনা প্রসঙ্গ, ভারত, আগ্রহের বিষয়, চিন, সামরিক


তোমাকে পাওয়ার জন্য হে স্বাধীনতা কবিতার জ্ঞান ও অনুধাবনমূলক প্রশ্ন ও উত্তর - Explore Bogura\nতোমাকে পাওয়ার জন্য হে স্বাধীনতা কবিতার জ্ঞান ও অনুধাবনমূলক প্রশ্ন ও উত্তর\nতোমাকে পাওয়ার জন্য হে স্বাধীনতা কবিতার জ্ঞানমূলক প্রশ্ন\nপ্রশ্ন ১। অবুঝ শিশু কোথায় হামাগুড়ি দিল?\nউত্তর : অবুঝ শিশু হামাগুড়ি দিল পিতা-মাতার লাশের ওপর।\nপ্রশ্ন ২। থুথুড়ে বুড়াের চোখের নিচে কী ছিল?\nউত্তর : থুথুড়ে বুড়োর চোখের নিচে ছিল অপরাহের দুর্বল আলাের ঝিলিক।\nপ্রশ্ন ৩। শামসুর রাহমানের কবিতায় সার্থকভাবে প্রকাশ পেয়েছে কী?\nউত্তর : শামসুর রাহমানের কবিতায় মধ্যবিত্ত নাগরিক জীবনের প্রত্যাশা, হতাশা, বিচ্ছিন্নতা, বৈরাগ্য ও সংগ্রাম সার্থকভাবে প্রকাশ পেয়েছে।\nপ্রশ্ন ৪। জলপাই রঙের ট্যাঙ্ক কীভাবে এলাে?\nউত্তর : জলপাই রঙের ট্যাঙ্ক দানবের মতাে চিৎকার করতে করতে এলাে।\nপ্রশ্ন ৫। অধীর আগ্রহে সবাই বসে আছে কিসের প্রতীক্ষায়?\nউত্তর : অধীর আগ্রহে সবাই বসে আছে স্বাধীনতার প্রতীক্ষায়।\nতোমাকে পাওয়ার জন্য হে স্বাধীনতা কবিতার বহুনির্বাচনি প্রশ্ন ও উত্তর\nতোমাকে পাওয়ার জন্য হে স্বাধীনতা কবিতার সৃজনশীল প্রশ্ন ও উত্তর\nতোমাকে পাওয়ার জন্য হে স্বাধীনতা কবিতার মূলভাব ও ব্যাখ্যা\nপ্রশ্ন ৬। জেলেপাড়ার সবচেয়ে সাহসী লােক কে?\nউত্তর : জেলেপাড়ার সবচেয়ে সাহসী লােক কেষ্ট দাস।\nপ্রশ্ন ৭। দানবের মতাে চিৎকার করতে করতে কী এসেছিল?\nউত্তর : দানবের মতাে চিৎকার করতে করতে জলপাই রঙের ট্যাঙ্ক এসেছিল।\nপ্রশ্ন ৮। কার সিথির সিঁদুর মুছে গেল?\nউত্তর : হরিদাসীর সিথির সিঁদুর মুছে গেল।\nপ্রশ্ন ৯। কার ফুসফুস এখন পােকার দখলে?\nউত্তর : ঢাকার রিকশাওয়ালা রুস্তম শেখের ফুসফুস এখন পােকার দখলে।\nপ্রশ্ন ১০। স্বাধীনতার জন্য কার কপাল ডাঙল?\nউত্তর :বাধীনতার জন্য সাকিনা বিবির কপাল ভাঙল।\nপ্রশ্ন ১১। ‘যত্রতত্র’ শব্দের অর্থ কী?\nউত্তর : যত্রতত্র’ শব্দের অর্থ যেখানে সেখানে।\nপ্রশ্ন ১২। তেজি তরুণের পদভারে কী হতে চলেছে?\nউত্তর : তেজি তরুণের পদভারে একটি নতুন পৃথিবীর জন্ম হতে চলেছে।\nপ্রশ্ন ১৩। কবি শামসুর রাহমানের গ্রামের নাম কী?\nউত্তর :কবি শামসুর রাহমানের গ্রামের নাম পাড়াতলী,।\nপ্রশ্ন ১৪। স্বাধীনতা আসবে বলে আর্তনাদ করল কে?\nউত্তর : স্বাধীনতা আসবে বলে প্রভুর বাস্তুভিটার ভগ্নস্ফূপে দাঁড়িয়ে একটা কুকুর আর্তনাদ করল।\nপ্রশ্ন ১৫। ‘তােমাকে পাওয়ার জন্যে, হে স্বাধীনতা’ কবিতার কবি কে?\nউত্তর : ‘তােমাকে পাওয়ার জন্যে, হে স্বাধীনতা’ কবিতার কবি শামসুর রাহমান।\nপ্রশ্ন ১৬। কবি শামসুর রাহমানের মৃত্যু তারিখ কত?\nউত্তর :কবি শামসুর রাহমানের মৃত্যু তারিখ ১৭ আগস্ট।\nপ্রশ্ন ১৭। ‘তােমাকে পাওয়ার জন্যে, হে স্বাধীনতা’ কবিতাটি কবির কোন কাব্যগ্রন্থের অন্তর্ভুক্ত?\nউত্তর : ‘তােমাকে পাওয়ার জন্যে, হে স্বাধীনতা’ কবিতাটি ‘শামসুর রাহমানের শ্রেষ্ঠ কবিতা’ নামক কাব্যগ্রন্থ থেকে নেওয়া হয়েছে।\nপ্রশ্ন ১৮ হরিদাসীর কী মুছে গিয়েছিল?\nউত্তর : হরিদাসীর সিঁথির সিঁদুর মুছে গিয়েছিল।\nপ্রশ্ন ১৯। ঢাকার রিকশাওয়ালার নাম কী?\nউত্তর : ঢাকার রিকশাওয়ালার নাম রুস্তম শেখ।\nপ্রশ্ন ২০। শামসুর রাহমান কত সালে জন্মগ্রহণ করেন?\nউত্তর : শামসুর রাহমান ১৯২৯ সালে জন্মগ্রহণ করেন।\nপ্রশ্ন ২১। দামামা’ কী?\nউত্তর : ‘দামামা’ হলাে জোরালাে শব্দ সৃষ্টিকারী এক ধরনের বাদ্যযন্ত্র।\nপ্রশ্ন ২২। শহরের বুকে কী এলাে?\nউত্তর : শহরের বুকে ট্যাঙ্ক এলাে।\nপ্রশ্ন ২৩। ছাত্রাবাস আর বস্তি কেন উজাড় হলাে?\nউত্তর : স্বাধীনতা আসবে বলে ছাত্রাবাস আর বস্তি উজাড় হলাে।\nপ্রশ্ন ২৪। বাস্তুভিটা’ অর্থ কী?\nউত্তর : যে ভূমির উপর পুরুষানুক্রমে বাসগৃহ নির্মিত বা প্রতিষ্ঠিত।\nপ্রশ্ন ২৫। স্বাধীনতাকে পাওয়ার জন্য আমরা কোথায় ভেসেছি?\nউত্তর : স্বাধীনতাকে পাওয়ার জন্য আমরা রক্তগঙ্গায় ভেসেছি।\nপ্রশ্ন ২৬। মােল্লাবাড়ির বিধবা কী ধরে দাঁড়িয়ে আছে?\nউত্তর : মােল্লাবাড়ির বিধবা দগ্ধ ঘরের খুঁটি ধরে দাঁড়িয়ে আছে।\nপ্রশ্ন ২৭। কিশােরীর হাতে কী?\nউত্তর : কিশােরীর হাতে শূন্য থালা।\n২৮। অনাথ শারী কোথায় বসে আছে?\nউত্তর : অনাথ কিশােরী পথের ধারে বসে আছে।\nপ্রশ্ন ২৯। কেন্ট দাস কে?\nউত্তর : জেলেপাড়ার সবচেয়ে সাহসী লােক।\nপ্রশ্ন ৩০। মতলব মিয়া কখন গাজী গাজী বলে নৌকা চালায়?\nউত্তর :উদ্দাম ঝড়ের সময়।\nতোমাকে পাওয়ার জন্য হে স্বাধীনতা কবিতার অনুধাবনমূলক প্রশ্ন\nপ্রশ্ন ১। অনাথ কিশােরী শূন্য থালা হাতে বসে আছে কেন?\nউত্তর : অনাথ কিশােরী শূন্য থালা হাতে অপেক্ষায় বসে আছে তার ন্যায্য অধিকার ফিরে পাওয়ার জন্য। সেখানে সে ক্ষুধার অন্নের অধিকার ফিরে পাবে।\nস্বাধীনতার জন্য কত বাবা-মা হারিয়েছেন তাদের প্রিয় সন্তান, একইভাবে কত সন্তান হারিয়েছে তাদের বাবা-মা। অসহায় এসব শিশু-কিশাের দারিদ্র্যের কশাঘাতে জর্জরিত, হাড্ডিসার। তারা অন্নের অধিকার থেকে বঞ্চিত। সামান্য আহারের জন্য তারা পথের ধারে অপেক্ষা করে তাদের অন্নের অধিকার ফিরে পাওয়ার জন্য, স্বাধীনতার জন্য। কারণ আহারের পাত্র শূন্য এবং সে ক্ষুধায় ক্লান্ত। এখানে মূলত শাসকদের শাসন-শােষণে বাংলার মানুষের অসহায় অবস্থাটি তুলে ধরা হয়েছে।\nপ্রশ্ন ২। খাণ্ডবদাহন’ বলতে কবি কী বুঝিয়েছেন?\nউত্তর : ‘খাণ্ডবদাহন বলতে কবি বিদেশি শত্রুদের দ্বারা এ দেশ ও জাতি বারবার আক্রান্ত হওয়ার দিকটিকে বুঝিয়েছেন।\n“তােমাকে পাওয়ার জন্যে, হে স্বাধীনতা’ কবিতায় কবি এদেশের স্বাধীনতা অর্জনের ক্ষেত্রে আত্মত্যাগের দিকটি নির্দেশ করেছেন। বাংলাদেশ এক দিনে স্বাধীন হয়নি। ১৭৫৭ সালে পলাশির প্রান্তরে বাংলার স্বাধীনতার শেষ সূর্য অস্তমিত হয়। তারপর বাঙালিকে দীর্ঘ পথ পাড়ি দিতে হয়। এদেশের স্বাধীনতার জন্য বাঙালি জাতিকে অনেকবার রক্ত দিতে হয়েছে। বায়ান্ন, বাষট্টি, ঊনসত্তর, একাত্তরে বাংলার মানুষ রক্ত দিয়েছে। জ্বলেছে মানুষের আশ্রয়ও। তাই কবি মহাভারতে বর্ণিত ‘খাণ্ডব’ বন যা ভীষণ অগ্নিকাণ্ডে পুড়েছিল সেই উপমায় এ দেশের মানুষের দুর্দশার কথা বলেছেন। কারণ শত্রুরা এদেশের মানুষের ঘর-বাড়ি, আশ্রয় আগুন দিয়ে পুড়িয়ে দিয়েছে বারবার। তাই তিনিমপ্রশ্ন করেছেন, স্বাধীনতার জন্য আর কত ত্যাগ স্বীকার করতে হবে বাঙালিকে?\nপ্রশ্ন ৩। তােমার পঠিত কবিতায় মতলব মিয়ার বর্ণনা কীরূপ ছিল?\nউত্তর : আমার পঠিত কবিতায় মতলব মিয়াকে মেঘনার একজন দক্ষ মাঝি হিসেবে বর্ণনা করা হয়েছে।\n“তােমাকে পাওয়ার জন্যে, হে স্বাধীনতা’ কবিতায় কবি বাংলাদেশের স্বাধীনতা সংগ্রামে এদেশের সর্বস্তরের মানুষের অংশগ্রহণ ও আত্মত্যাগের মহিমা তুলে ধরেছেন। এখানে কবি এদেশের স্বাধীনতা যুদ্ধে বিভিন্ন শ্রেণি-পেশার কয়েকজন ব্যক্তির নাম উল্লেখ করেছেন, যারা ঐ পেশার সমস্ত মানুষের প্রতিনিধি। তিনি নদীমাতৃক বাংলাদেশের মাঝি সম্প্রদায়ের প্রতিনিধি হিসেবে মতল মিয়ার কথা বলেছেন। মতলব মিয়া মেঘনা নদীর একজন দক্ষ মাঝি। তিনি প্রচণ্ড ঝড়ের মধ্যেও গাজি গাজি বলতে বলতে নৌকা নিয়ে সামনে এগিয়ে যান। এদেশের মুক্তিযুদ্ধে তার মতাে হাজারাে মাঝির অবদানকে তুলে ধরতে কবি মতলব মিয়াকে স্মরণ করেছেন।\nপ্রশ্ন ৪। স্বাধীনতা অর্জনের জন্য রক্তগণায় ভেসেছিল কারা? ব্যাখ্যা কর\nউত্তর : স্বাধীনতা অর্জনের জন্য রক্তগঙ্গায় ভেসেছিল এদেশের দেশপ্রেমিক মানুষ।\n‘তােমাকে পাওয়ার জন্যে, হে স্বাধীনতা’ কবিতায় কবি বাংলাদেশের স্বাধীনতা অর্জনে সর্বস্তরের বাঙালির সংগ্রামী চেতনা এবং তাদের মহান আত্মত্যাগের মহিমা তুলে ধরেছেন। এখানে পাকিস্তানি হানাদার বাহিনীর নির্মম অত্যাচারের চিত্র প্রতিফলিত হয়েছে। এ দেশের নিরীহ বাঙালির ওপর ঝাপিয়ে পড়ে হানাদাররা গণহত্যা চালায়। কবিতায় কবি রক্তগঙ্গা’ বলতে বাঙালির রক্তের ধারাকে বুঝিয়েছেন। পাকিস্তানি হানাদাররা এদেশের বুকে এই রক্তগঙ্গা বইয়ে দিয়েছিল। দেশপ্রেমিক মানুষের রক্তের সেই ধারায় ভেসে এসেছে এদেশের স্বাধীনতা।\nপ্রশ্ন ৫। “আর কতবার দেখতে হবে খাণ্ডবদাহন?’ কবির এমন প্রশ্নের কারণ কী?\nউত্তর : ‘আর কতবার দেখতে হবে খাণ্ডবদাহন’- কবির এমন প্রশ্নের কারণ, বহুবার বাঙালি জাতি বিদেশি শত্রুর আক্রমণের শিকার হয়েছে।\nবাংলাদেশ এক দিনে স্বাধীন হয়নি। ১৭৫৭ সালে পলাশির প্রান্তরে বাংলার স্বাধীনতার সূর্য অস্তমিত হওয়ার পর দীর্ঘ পথ পাড়ি দিতে হয়েছে বাঙালিকে। বায়ান্ন, উনসত্তর, একাত্তরে অনেক রক্ত দিয়েছে বাংলার মানুষ। তারা অনেক ত্যাগ স্বীকার করেছে। এদেশের স্বাধীনতার জন্য বহুবার জ্বলতে হয়েছে মানুষকে। জ্বলেছে মানুষের আশ্রয়ও। তাই কবি মহাভারতে বর্ণিত ‘খাণ্ডব’ বন যা ভীষণ অগ্নিকাণ্ডে পুড়েছিল সেই উপমায় এ দেশের মানুষের দুর্দশার কথা বলেছেন। কবি আত্মক্ষোভে প্রশ্ন করেছেন, আর কত ত্যাগ স্বীকার করতে হবে বাঙালিকে?\nপ্রশ্ন ৬। সবাই অধীর প্রতীক্ষা করছে তােমার জন্যে’- কার জন্যে এবং কেন?\nউত্তর : সবাই অধীর প্রত্নীক্ষা করে আছে স্বাধীনতার জন্য। কারণ পরাধীন দেশের মানুষের কাছে স্বাধীনতা পরম আকাক্ষিত।\nস্বাধীনতা মানুষের জন্মগত অধিকার এবং অনেক আকাক্ষিত বস্তু। সব মানুষই পরাধীনতার নাগপাশ থেকে মুক্ত হয়ে স্বাধীনভাবে বাঁচতে চায়। বাঙালি জাতিও পাকিস্তানি সেনাদের কাছে পরাধীন ছিল। তাদের দ্বারা নানাভাবে শােষিত, নির্যাতিত, অত্যাচারিত, অবহেলিত হতাে। তাই তারা স্বাধীনভাবে বাঁচার জন্য, স্বাধীন জাতি হিসেবে বিশ্বের বুকে মাথা উঁচু করে দাঁড়াননার জন্য মুক্তিযুদ্ধে ঝাপিয়ে পড়ে। এদেশের মানুষ দিন-রাত অপেক্ষা করতে থাকে স্বাধীনতার জন্য।\nপ্রশ্ন ৭। “সিঁথির সিঁদুর মুছে গেল হরিদাসীর”- এখানে ‘সিথির সিঁদুর’ বলতে কী বােঝানাে হয়েছে?\nউত্তর : সিঁথির সিঁদুর হিন্দু ধর্মাবলম্বী বিবাহিত নারীদের স্বামীর জীবিতাবস্থাকে নির্দেশ করে।\nসনাতন ধর্মাবলম্বী নারীরা বিয়ে করলে তার চিহ্ন হিসেবে সিথিতে সিদুর পরে। দাম্পত্য জীবন যতদিন স্থায়ী হয়, ততদিন এ সিদুরও স্থায়ী হয়। যদি স্বামী মারা যায়, তাহলে স্ত্রীকে সিথির সিদুর মুছে ফেলতে হয়। হরিদাসীর স্বামী যুদ্ধে গিয়েছিলেন। তিনি শত্রুর হাতে প্রাণ দিয়েছেন। ফলে হরিদাসী হয়েছেন বিধবা। আলােচ্য লাইনে সিথির সিদুর বলতে স্বামী জীবিত থাকার কথা এবং সিথির সিঁদুর মুছে যাওয়া বলতে স্বামী হারানােকে বােঝানাে হয়েছে।\nপ্রশ্ন ৮। স্বাধীনতার জন্য সকলের অধীর প্রতীক্ষার কারণ কী?\nউত্তর : স্বাধীনতার জন্য সকলের অধীর প্রতীক্ষার কারণ হলাে- পরাধীনতার নিগড়ে তাদের সবার জীবন অতিষ্ঠ ও যন্ত্রণাকাতর হয়ে উঠেছে।\nদেশ ও জাতির জন্য পরাধীনতা সবচেয়ে বড় অভিশাপ। পৃথিবীতে জন্ম নিয়ে অন্যের শাসনের বেড়াজালে নিজের মৌলিক অধিকার গণ্ডিবদ্ধ হওয়ার নামই পরাধীনতা। এ পরাধীনতায় মানুষের জীবন ব্যর্থ হয়ে যায়। জীবনের স্বপ্নিল আশাগুলাে শুকিয়ে যায়। এক কথায়, সকলের জীবন অর্থহীন হয়ে পড়ে। জীবনকে পরাধীনতার নাগপাশ’ থেকে মুক্ত করার অভিপ্রায় সবার। তাই তারা সবাই নিজ নিজ অবস্থান থেকে সােচ্চার হয়ে স্বাধীনতার জন্য অপেক্ষা করছে।\nপ্রশ্ন ৯। অবুঝ শিশু পিতামাতার লাশের ওপর হামাগুড়ি দিয়েছে কেন?\nউত্তরঃ স্বাধীনতা অর্জনের জন্য অবুঝ শিশু পিতামাতার লাশের ওপর হামাগুড়ি দিয়েছে।\nস্বাধীনতা যুদ্ধের শুরু থেকেই পাকিস্তানি হানাদার বাহিনী বাঙালিদের ওপর ভয়ঙ্কর ও বীভৎস অত্যাচার চালায়। তারা এদেশে গণহত্যা চালিয়ে মানুষের বাস্তুভিটা ভগ্ন্যুপে পরিণত করে। হানাদারদের নিষ্ঠুর হাত থেকে বেঁচে যাওয়া অবুঝ শিশু পিতামাতার লাশের ওপর হামাগুড়ি দেয়।


ছাড়পত্র না থাকায় বাংলাদেশে ভারতীয় সিনেমার শুটিং বন্ধ! - binodon24.com\nছাড়পত্র না থাকায় বাংলাদেশে ভারতীয় সিনেমার শুটিং বন্ধ!\nসেপ্টেম্বর ১৬, ২০১৮\t0\tBy বিনোদন২৪.কম\nউপযুক্ত অনুমতিপত্র না থাকায় পুলিশ কলকাতার ‘প্রেম আমার ২’র শুটিং বন্ধ করে দিয়েছে। শুক্রবার সিলেটে সিনেমাটির শুটিং বন্ধ করে দেয়পুলিশ। বিষয়টি নিশ্চিত করেছেন নগরীর শাহপরান থানার ভারপ্রাপ্ত কর্মকর্তা (ওসি) আখতার হোসেন।\nঘটনাটি এমন, শুক্রবার সকাল থেকে সিলেটের এমসি কলেজে কলকাতার বিদুলা ভট্টাচার্য পরিচালিত ‘প্রেম আমার- ২’ চলছিল। এসময় সিনেমার নায়ক কলকাতার আদৃত ও নায়িকা বাংলাদেশের পূজা চেরি অংশ নেন। কিন্তু শুটিং সংক্রান্ত অনুমতি পত্র দেখাতে না পারায় কাজটি বন্ধ করে দেয় পুলিশ।\nওসি আখতার হোসেন বলেন, দেশের বাইরের কেউ যদি এদেশে কোনও শুটিং করতে চান সেক্ষেত্রে যে অনুমতি পত্র লাগে তা ‘প্রেম আমার ২’ এর সংশ্লিষ্টরা দেখাতে পারেননি। সে কারণে শুটিং বন্ধ করে দেয়া হয়েছে। বিষয়টি নিয়ে প্রশাসনের ঊর্ধ্বতন কর্মকর্তাদের সঙ্গেও কথা হয়েছে। তারা প্রয়োজনীয় ছাড়পত্র দেখালে শুটিংয়ে আইনগত কোনও বাধা থাকবে না।\nতবে প্রযোজনা প্রতিষ্ঠানের একটি সূত্র থেকে জানা যায়, তারা নাকি তথ্য মন্ত্রণালয়ের অনুমতি নিয়ে কাজটি শুরু করেছিলেন।\nএর আগে কলকাতার সোহম ও পায়েল সরকারকে নিয়ে রাজ চক্রবর্তী নির্মাণ করেছিলেন ‘প্রেম আমার’ সিনেমাটি। এবার ‘প্রেম আমার ২’ সিনেমায় জুটি হিসেবে দেখা যাবে আদৃত ও পূজা চেরিকে। সিনেমায় আরও অভিনয় করছেন সৌরভ দাস, বাংলাদেশের নাদের চৌধুরী, চম্পাসহ অনেকে। এবার সিনেমাটি পরিচালনা না করলেও প্রযোজনা করছেন রাজের প্রযোজনা প্রতিষ্ঠান।\nTagsপ্রেম আমার ২\nআজ ‘রঙিন পাতা’য় অভিনেত্রী মিলা ও সাংবাদিক মইনুল হক রোজ\nআসিফের গানের মডেল ফারহানা নিশো


আসছে 12 Strong, সম্ভাবনা- জাঁকালো কিছুর! – আই\nঅক্টোবর 21, 2017 নভেম্বর 3, 2017 আশরাফ আবির\nআসছে 12 Strong, সম্ভাবনা- জাঁকালো কিছুর!\nমুক্তি দেওয়া হয়েছে ২০১৮ সালের অন্যতম সম্ভাবনাময় মুভি 12 Strong : The Declassified True Story Of The Horse Soldiers এর প্রথম ট্রেলার। ডগ স্ট্যান্টন এর ‘Horse Soldiers’ বইকে ভিত্তি করে সত্য ঘটনার উপর নির্মিত হচ্ছে চলচ্চিত্রটি। ৯/১১ এ টুইন টাওয়ার হামলার পরবর্তী সময়ের পটভূমিতে নির্মিত চলচ্চিত্রটি পরিচালনা করেছেন নিকোলাই ফাগসিক। টুইন টাওয়ারে হামলার পর সিআইএ প্যারামিলিটারি এবং ইউএস স্পেশাল ফোর্স সদস্যদের মিলে একদল সৈন্যবাহিনীকে আফগানিস্তানে পাঠানো হয় সেখানে তৎকালীন জেনারেল আবদুল রশিদ দশতুম এর সাথে যোগ দিয়ে তালেবানদের বিরুদ্ধে যুদ্ধ করার জন্যে।\nThe Hunger Games খ্যাত পিটার ক্রেইগ এবং The Silence of the Lambs খ্যাত টেড ট্যালী আছেন এই চলচ্চিত্রের স্ক্রিপ্ট তৈরীতে। প্রধান চরিত্রে অভিনয় করেছেন ক্রিস হেমসওয়ার্থ (THOR Series), মাইকেল শ্যানন (Man of Steel) , মাইকেল পেনা (Ant Man), অ্যালসা প্যাটাকি (Fast and Furious Series)।\nট্রেলারেই Black Hawk Down ঘরানার একটা মোডের দেখা পাওয়া গেছে। উল্লেখ্য, Black Hawk Down এর প্রযোজক ‘জেরি ব্রুখেইমার’ও এখানে থাকছেন সহ প্রযোজকের ভূমিকায়। সর্বোপরি ৯/১১-আফগানিস্তান-আমেরিকা টপিকের উপর নির্মিত চলচ্চিত্র, একে ঘিরে বিতর্ক তৈরী তো স্বাভাবিক। অনেকেই বলাবলি করছেন যারা এই মিশনে গিয়েছিলেন, তারা অনেকে এখনো ওখানেই রয়ে গেছেন। পরিচালক নিকোলাই ফাগসিক এর এটি মাত্র দ্বিতীয় চলচ্চিত্র হলেও তাঁর টিভি কমার্শিয়ালের পাকা হাত সিনেমায় কতটা সহায়তা করতে পারবে তা চলচ্চিত্র দেখেই সবাই বলতে পারবেন।\n12 Strong : The Declassified True Story Of The Horse Soldiers এর জন্য খুব বেশী অপেক্ষা করতে হবে না। ২০১৮ সালের ১৯ জানুয়ারিই মুক্তি পাচ্ছে এই একশন ড্রামা মুভিটি।\nPrevious কম বাজেটের স্বল্পদৈর্ঘ্য চলচ্চিত্রে সাউন্ড রেকর্ডিং\nNext ডুব : ঘোষণা, মহরত, শ্যুটিং, বিতর্ক, বিতর্ক, বিতর্ক!!


মে 17, 2019 টেকনিক্যাল বিশ্লেষণ লেখক বিথী মুখোপাধ্যায় 29432 দর্শকরা\nদূরবর্তী ইউটিলিটি হিসাব ব্যবহার করার প্রফিট গ্যারান্টেড জন্য TLSv1_2 এনক্রিপশন।\nএই নথি নম্বর উইকিপিডিয়ার জীবনী নিবন্ধে যোগ করা হয় এবং উইকিউপাত্তে সনাক্তকারী হিসাবে অন্তর্ভুক্ত করা হয়। দৃষ্টি আকর্ষণ করছি নতুন শুরু আপগুলি এর ক্ষেত্রবিশেষে ফোকাস প্রফিট গ্যারান্টেড থেকে টানা হয়। 2018 সালে ICO প্রতিশ্রুতিশীল প্রকল্পের আর্থিক মুড়ি দক্ষতা বৃদ্ধির গোলক থেকে পক্ষপাতমূলক সম্পর্ক (অর্থাত পেমেন্ট অ্যাপ্লিকেশন, রূপান্তর এলাকা, ইত্যাদি।)। বিশেষায়িত ক্ষেত্র অনেক বিভিন্নতা, এবং যদিও মধ্যে আর্থিক থিম, ক্রিয়ামূলক অবশ্যই উপস্থিত, কিন্তু অন্যান্য প্রকল্পের (উদাহরণস্বরূপ) মধ্যে - সরঞ্জাম ও অ্যাপ্লিকেশন তৈরির জন্য একটি প্ল্যাটফর্ম; ক্রীড়া অনুরাগী, এবং এমনকি প্রকল্পের জন্য বাস্তু দাতব্য কার্যক্রম কার্যকারিতা বৃদ্ধি করতে অনুমতি দেয়।\nবীজ বপন, বপন, ফসলের যত্ন এবং সব ফসল সংগ্রহের সাথে সাথে কৃষি খরচ (সরাসরি ও ওভারহেড খরচগুলির জন্য, পরবর্তী বছরের ফসলের কাজ সহ) জন্য খরচ দেওয়া হয়। প্রকৃতপক্ষে সঞ্চালিত কাজের পরিকল্পিত খরচ ভিত্তিতে কৃষির সরাসরি খরচ জমা দেওয়া হয়। ট্র্যাক্টর বর্তমান সংযোজন খরচ, সমন্বয়, ইত্যাদি। ওভারহেড এবং সাধারণ খরচ জন্য ঋণ গত মাসে তাদের বার্ষিক অনুমান Vi2 অংশ পরিমাণে জারি করা হয়। প্রথম ত্রৈমাসিকে, রাজ্য খামার পরিকল্পিত এবং প্রকৃত মধ্যে পার্থক্য জন্য ঋণ পেতে পারেন। সমস্ত তালিকাভুক্ত তালিকা ক্রেডিট এক বস্তু। এই ক্ষেত্রে, পর্দা জন্য eyelets অনুপযুক্ত: তারা খুব দুর্বল এবং খোলা বাতাসে তারা শীঘ্রই জং হবে। ট্রাক বা পালের তাঁবু জন্য grommets নিতে প্রয়োজন। আপনি তাদের বিশেষ দোকান, প্রফিট গ্যারান্টেড পরিষেবা স্টেশন বা ইয়ট ক্লাব মধ্যে খুঁজে পেতে পারেন। শক্তিশালী grommets crimping জন্য pliers সর্বত্র হয় না এবং সবসময় পাওয়া যায় না, তাই প্রথম grommets পৌঁছানোর মধ্যে নিশ্চিত করা ভাল, ইনস্টলেশনের সাথে একমত, এবং শুধুমাত্র তারপর কাপড় সেলাই করা ভাল।\n"স্মার্ট লাইটিং" শব্দটির অর্থ একটি স্বতন্ত্র অর্থ প্রদান করা যেতে পারে, আপনি কোন নমনীয় এবং সম্পূর্ণ কার্যকরী স্বাধীন সমাধান চান বা বৃহত্তর হোম অটোমেশন সিস্টেমে আলো ডিভাইসগুলি সংহত করতে চান তার উপর নির্ভর করে। প্রথম ক্ষেত্রে, স্বাধীনভাবে কাজ করার যন্ত্রের ক্ষেত্রে বিভিন্ন নির্মাতাদের কাছ থেকে পণ্যগুলির একটি বড় নির্বাচন রয়েছে। এই বেশিরভাগ স্মার্ট হালকা বাল্ব, visaments সঙ্গে তাদের ভাইদের দৃষ্টিশক্তি খুব অনুরূপ।\nকেবলমাত্র সেই ট্যারিফ প্ল্যানটি চয়ন করুন যা আপনার পক্ষে আপনার আত্মীয় এবং বন্ধুদের সাথে যোগাযোগ করার অনুমতি দেয়। আপনার সমস্ত বন্ধুকে এক ট্যারিফ প্ল্যানে স্যুইচ করুন, তারপর আপনি আসলেই যে কোনও দিনে তাদের কল করতে পারেন। আপনার মোবাইল একাউন্ট তৈরি করতে, বিশেষ আমানত কিনুন অথবা দ্রুত পেমেন্ট টার্মিনাল ব্যবহার করুন। ট্যারিফ3জি জীবন আপনাকে3জি স্ট্যান্ডার্ডের জন্য সমর্থন সহ মোবাইল যোগাযোগ ব্যবহার করতে দেয়। আইবিএমের গবেষণা বিভাগ জানাচ্ছে, কৃত্রিম বুদ্ধিমত্তার বিকাশে যুগান্তকারী ভূমিকা রাখতে পারে কোয়ান্টাম কম্পিউটার। এতে করে কৃত্রিম বুদ্ধিমত্তাকে আরও নিখুঁত করে তোলা সম্ভব হবে।\nMT4 ওয়েবট্রেডার - বাইনারি বিকল্প জন্য ট্রেডিং কৌশল এক্সপ্লোরার\nসামারাতে আগামী ২৫ জুন উরুগুয়ের বিপক্ষে ‘এ’ গ্রুপে নিজেদের শেষ ম্যাচ খেলবে রাশিয়া। একই দিন ভলগ্রোগাদে গ্রুপ পর্বের শেষ ম্যাচ খেলবে মিশর। ক্যারি ট্রেড এবং সোয়াপ হলো অন্যতম জনপ্রিয় ফরেক্স টার্ম। প্রফিট গ্যারান্টেড ইন্সটাফরেক্সের এই ভিডিও এনসাইক্লোপিডিয়া থেকে আপনি লাভজনক ক্যারি ট্রেড এর প্রতিটি ধাপ সম্পর্কে জানতে পারবেন।\n“আলিফ, লাম, রা। এসব সুস্পষ্ট গ্রন্থের আয়াতসমূহ। নিঃসন্দেহ আমরা এটি অবতারণ করেছি — আরবী কুরআন, যেন তোমরা বুঝতে পার। আমরা তোমার কাছে এই কুরআন প্রত্যাদেশের দ্বারা তোমার নিকট শ্রেষ্ঠ কাহিনী বর্ণনা করছি। আর অবশ্যই এর আগে তুমি তো ছিলে অনবহিতদের অন্তর্ভূক্ত”। (সূরা ইউসুফ ১-৩) এই ঘটনার ফলস্বরূপ, সুদের হারের পার্থক্য এবং দুইটি কাউন্টির মধ্যে ফরোয়ার্ড এবং স্পট বিনিময় হারের মধ্যে পার্থক্য সমান। সুদের হার সমতা সংযুক্ত করে: সুদের হার, স্পট বিনিময় হার এবং বৈদেশিক বিনিময় হার।\nক্রমবর্ধমান হাঁস - ইউক্রেন সবচেয়ে অত্যন্ত লাভজনক ব্যবসা অন্যতম। আমাদের নাগরিকদের অনেক প্রাকৃতিক পণ্য পছন্দ, তাই কৃষির এই এলাকায় একটি বড় বৃদ্ধি হয়। UkrSibbank নীতির মধ্যে, মুদ্রা থেকে "বাঁধা"। এখন ব্যাংকের আমানত মেনু শুধুমাত্র হৃভনিয়া আমানত। পেমেন্ট কার্ড বা বর্তমান অ্যাকাউন্ট জাতীয় মুদ্রা এবং ইউরোর, ডলার জারি করা যেতে পারে। একটি আমানত করুন - কোন। সুতরাং, ব্যাংক বৈদেশিক মুদ্রা আমানতের অচলাবস্থা নিম্ন হার, যা তিনি একটি দীর্ঘ সময়ের জন্য অনুষ্ঠিত কিম্ভুতকিমাকার অবস্থা অনুমোদিত। কিন্তু কেন খোলা একটি ফলন প্রফিট গ্যারান্টেড অ্যাকাউন্ট চেক সঙ্গে একটি আমানত?\n2. আপনি একটি কারখানা বা ট্রেডিং কোম্পানী হয় টিসিএস আলগোরিদম, তথ্য কাঠামো, গণনার জটিলতা, সমান্তরাল এবং বিতরণ গণনা, সম্ভাব্যতা গণনা, কোয়ান্টাম গণনা, প্রফিট গ্যারান্টেড স্বয়ংক্রিয়তা তত্ত্ব, তথ্য তত্ত্ব, ক্রিপ্টোগ্রাফি, প্রোগ্রাম সেমেন্টিক্স এবং যাচাইকরণ, মেশিন লার্নিং, গাণিতিক জীববিদ্যা, গাণিতিক অর্থনীতি, জ্যামিতি, গণনা সংখ্যা তত্ত্ব এবং বীজগণিত সহ বিভিন্ন ধরণের বিষয়গুলোকে সংযুক্ত করে। গাণিতিক কৌশল এবং যথাযথতার উপর ভিত্তি করে এর কাজগুলো ভিন্ন হয়ে থাকে।


সিলেটে ১৬টির ৭টি আ.লীগের হাতছাড়া\nআপডেট: ০৯৩৮ ঘণ্টা, নভেম্বর ২৯, ২০২১\nসিলেট: তৃতীয় ধাপে সিলেটের ৩ উপজেলার ১৬টি ইউনিয়নে ভোটগ্রহণ অনুষ্ঠিত হয়েছে। সংখ্যাগরিষ্ট ইউনিয়নে চেয়ারম্যান পদে আওয়ামী লীগের প্রার্থীরা বিজয়ী হলেও হারের সংখ্যাও একেবারে কম নয়।\nতৃতীয় ধাপের এই নির্বাচনে ৭টি ইউনিয়ন হাতছাড়া হয়েছে ক্ষমতাসীন আওয়ামী লীগের। এসব ইউনিয়নের ৩টিতে আওয়ামী লীগের বিদ্রোহী, ২টিতে স্বতন্ত্রের ব্যানারে বিএনপি, অপর দুটিতে জাতীয় পার্টি ও জাসদের প্রার্থী বিজয়ী হয়েছেন।\nরোববার (২৮ নভেম্বর) ভোটগ্রহণ শেষে রাতে বিজয়ী প্রার্থীদের বেসরকারিভাবে বিজয়ী ঘোষণা করেন সংশ্লিষ্ট রিটানিং কর্মকর্তারা।\nপ্রাপ্ত ফলাফলে সিলেটের দক্ষিণ সুরমা উপজেলার ৫টি ইউনিয়নের মধ্যে\nসিলাম ইউনিয়নে নৌকা প্রতীকে আওয়ামী লীগের শাহ ওলিদুর রহমান ৫ হাজার ৪৯৮ ভোট পেয়ে বিজয়ী হয়েছেন। তার নিকটতম প্রতিদ্বন্দ্বী মুজিবুর রহমান ঘোড়া প্রতীকে পেয়েছেন ৪ হাজার ৪৫২ ভোট।\nএ ইউনিয়নে ৬ জন প্রার্থী প্রতিদ্বন্দ্বিতা করেন। লালাবাজার ইউপিতে আওয়ামী লীগের তোয়াজিদুল হক নৌকা প্রতীকে ৪ হাজার ৩০০ ভোট পেয়ে বিজয়ী হয়েছেন। তার নিকটতম প্রতিদ্বন্দ্বী শহিদুর রহমান ঘোড়া প্রতীকে ৪ হাজার ১৩ ভোট পেয়েছেন। ইউনিয়নে মোট ছয় প্রার্থী ভোটযুদ্ধে অংশ নেন।\nজালালপুরে আওয়ামী লীগের ওয়েছ আহমদ নৌকা প্রতীকে ৭ হাজার ৯৯১ ভোট পেয়ে বিজয় লাভ করেন। দ্বিতীয় সর্বোচ্চ ভোট পেয়ে প্রতিদ্বন্দ্বিতায় ছিলেন ঘোড়া প্রতীকে মোহাম্মদ নেছারুল হক ৪ হাজার ৯৯৫ ভোট। এ ইউপিতে ৪ প্রার্থী প্রতিদ্বন্দ্বিতা করেন। এ ইউনিয়নে চেয়ারম্যান পদে ৪ প্রার্থী প্রতিদ্বন্দ্বিতা করেন।\nদাউদপুরে আওয়ামী লীগের আতিকুল হক আতিক নৌকা প্রতীকে ৭ হাজার ৩০১ ভোট পেয়ে বিজয়ী হয়েছেন। তার নিকটতম প্রতিদ্বন্দ্বী মো. নুরুল ইসলাম আনারস প্রতীকে ৩ হাজার ৯৪ ভোট পেয়েছেন। এখানে ৪ প্রার্থী নির্বাচনে অংশ নেন।\nমোগলাবাজার ইউপিতে নৌকাকে হারিয়ে বিজয়ী হয়েছেন আওয়ামী লীগের বিদ্রোহী বর্তমান চেয়ারম্যান ফখরুল ইসলাম শায়েস্তা। তিনি ঘোড়া প্রতীকে পেয়েছেন ৪ হাজার ৩৮৫ ভোট। তার নিকটতম প্রতিদ্বন্দ্বী আওয়ামী লীগের ছদরুল ইসলাম নৌকা প্রতীকে ৩ হাজার ৫১৬ ভোট পেয়েছেন।\nজৈন্তাপুর উপজেলার ২ নম্বর জৈন্তাপুর ইউনিয়নে স্বতন্ত্র প্রার্থী ফখরুল ইসলাম আনারস প্রতীকে ৫ হাজার ৪৬৬ ভোট পেয়ে বিজয়ী হয়েছেন। তার নিকটতম স্বতন্ত্র প্রার্থী আলমগীর হোসেন ঘোড়া প্রতীকে ৩ হাজার ৭৪১ ভোট এবং আওয়ামী লীগ মনোনীত প্রার্থী আব্দুর রাজ্জাক (নৌকা) পরাজিত হন।\n৩ নম্বর চারিকাটা ইউপিতে স্বতন্ত্র প্রার্থী সুলতান করিম (দুটি পাতা) ৪ হাজার ৫৮২ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী সাবেক চেয়ারম্যান শাহ আলম চৌধুরী (অটোরিকশা) ২ হাজার ২১৫ ভোট পেয়েছেন।\n৪ নম্বর দরবস্ত ইউনিয়নে স্বতন্ত্র প্রার্থী বাহারুল আলম বাহার (আনারস) ১০ হাজার ১১১ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগের মোহাম্মদ কুতুব উদ্দিন নৌকা প্রতীকে ৭ হাজার ১৩৯ ভোট পেয়েছেন।\n৫ নম্বর ফতেপুর ইউনিয়নে আওয়ামী লীগ মনোনীত প্রার্থী রফিক আহমদ নৌকা প্রতীকে ৭ হাজার ৬৯৪ ভোট পেয়ে নির্বাচিত হয়েছেন। তার নিকটতম স্বতন্ত্র প্রার্থী আব্দুর রশীদ (ঘোড়া) ৪ হাজার ৯৬৩ ভোট পেয়েছেন।\n৬ নম্বর ফতেপুর ইউনিয়নে আওয়ামী লীগের কামরুজ্জামান চৌধুরী নৌকা প্রতীকে ২ হাজার ৭৩৮ ভোট পেয়ে নির্বাচিত হয়েছেন। তার নিকটতম স্বতন্ত্র প্রার্থী ও সাবেক চেয়ারম্যান এবিএম জাকারিয়া (চশমা) ২ হাজার ৬৬৫ ভোট পেয়েছেন।\nগোয়াইনঘাট উপজেলার ডৌবাড়ি ইউনিয়নে আওয়ামী লীগের বিদ্রোহী এম নিজাম উদ্দিন, তোয়াকুলে নৌকা প্রতীকে আওয়ামী লীগের মো. লোকমান, নন্দিরগাঁওয়ে আওয়ামী লীগের এস কামরুল ইসলাম আমিরুল, ফতেহপুরে আওয়ামী লীগের বিদ্রোহী আমিনুর রশিদ চৌধুরী, লেংগুড়ায় আওয়ামী লীগের মো. মুজিবুর রহমান ও রুস্তুমপুরে স্বতন্ত্রের ব্যানারে বিএনপির শাহাব উদ্দিন বিজয়ী হয়েছেন।\nবাংলাদেশ সময়: ০৯৩৪ ঘণ্টা, নভেম্বর ২৯, ২০২১


পুরুষকে কাছে ডেকে ভাইরাল দীপিকা! - Bnews21.net\nHome বিনোদন চলচ্চিত্র জগৎ পুরুষকে কাছে ডেকে ভাইরাল দীপিকা!\nবিনোদন ডেস্ক: বেশ কয়েকদিন আগে মুম্বাই বিমানবন্দরের নিরাপত্তাকর্মীর সঙ্গে দীপিকার একটি কথোপকথন ভাইরাল হয়েছিল। নিরাপত্তারক্ষী অভিনেত্রীকে পরিচয়পত্র দেখাতে বললে দীপিকা মিষ্টি হেসে নরম গলায় নিরাপত্তারক্ষীকে বলেছিলেন, দেখবেন? এরপর কাগজ বের করে দিয়েছিলেন তিনি। আর এবার এক পুরুষ আলোকচিত্রীকে মজা করে কাছে ডাকলেন অভিনেত্রী। বললেন, ‘আসো, বসো’। সম্প্রতি এই ভিডিও ভাইরাল হয়েছে।\nভিডিওতে দেখা যায়, বিমানবন্দর থেকে বেরিয়ে গাড়িতে উঠতে যাচ্ছিলেন দীপিকা পাড়ুকোন। সামনে দাঁড়িয়ে থাকা এক পুরুষ চিত্র সাংবাদিকদের একের পর এক ফ্ল্যাশের ঝলকানি চলছিল। দীপিকাকে ঘিরে ধরেছিলেন তারা। হঠাৎ চিত্র সাংবাদিকদের একজন খুব কাছে চলে আসেন। দরজা খুলতে খুলতে দীপিকা মজা করে গাড়ির দিকে ইঙ্গিত করে বলেন, ‘আজা বয়েঠ যা’ (আসো, বসো)।\nএই ভিডিও সামাজিক যোগাযোগ মাধ্যমে আপলোড হতেই ভাইরাল হয়। রসিক দীপিকাকে প্রশংসায় ভরিয়ে দিচ্ছেন ভক্তরা। কেউ কেউ মন্তব্য করেছেন, স্বামী রণবীরের সান্নিধ্যে তিনি আরও বেশি রসিক হয়েছেন। রণবীর যে কোনও পরিস্থিতিতে সবাইকে মজা করে মাতিয়ে রাখতে পারেন। সেই গুণ একটু একটু করে অর্জন করছেন অভিনেত্রী।\nPrevious articleএখনও আনুষ্ঠানিক প্রস্তাব আসেনি : উত্তর কোরিয়া\nNext articleঈদুল আযহা পর্যন্ত চলবে ‘পাসওয়ার্ড’


সঞ্চয়পত্র ক্রয় মধ্যবিত্তের 'সঞ্চয়' নয়, নাগরিকের প্রতি রাষ্ট্রের দায়ভার পালনের অংশিদারিত্ব\nসঞ্চয়পত্র ক্রয় মধ্যবিত্তের 'সঞ্চয়' নয়, নাগরিকের প্রতি রাষ্ট্রের দায়ভার পালনের\n০২ অক্টোবর ২০২১, ১০:০৫ | আপডেট : ০২ অক্টোবর ২০২১, ১০:১০ | অনলাইন সংস্করণ\nসম্প্রতি বাংলাদেশ সরকার পারিবারিক, পেনশনার ,তিনমাস মেয়াদি বিভিন্ন সঞ্চয়পত্র এবং একটি বণ্ডের সুদহার কমিয়ে প্রজ্ঞাপন জারি করেছে। বাংলাদেশ ব্যাংক অতিদ্রুত তা কার্যকরী করার নির্দেশ দিয়েছে।সঞ্চয়পত্র বিক্রিতে অনীহা সৃষ্টির জন্য ব্যাংকগুলোর কমিশন কমানোর নির্দেশ এসেছে। যুক্তি, দীর্ঘদিন সরকারের প্রত্যাশার চেয়ে সঞ্চয়পত্রে বিনিয়োগ বেড়ে যাচ্ছে। অর্থনীতিতে যার বিরূপ প্রতিক্রিয়া হচ্ছে বলে বিশেষজ্ঞরা মনে করেন। এই বিনিয়োগ কমানোর জন্য ইতিপূর্বে সরকার উৎসে কর কর্তন বৃদ্ধি এবং সঞ্চয়পত্র ক্রয়ের সীমাবদ্ধতা নির্ধারণ করে। তাতেও সঞ্চয়পত্র ক্রয় কমেনি। মধ্যবিত্তের বিভিন্ন স্তরের অবসরপ্রাপ্ত সরকারি -বেসরকারি চাকুরিজীবী, বয়স্ক, অসুস্থ, কর্মে অক্ষম নারী -পুরুষের বৃহৎ অংশ এবং ধনীক শ্রেণির উল্লেখযোগ্য অংশ এই বিনিয়োগ অব্যাহত রাখে। সরকারের বক্তব্য ব্যাংক থেকে বা বিদেশ থেকে ঋণ গ্রহণে যে পরিমান সুদ দিতে হয়, সঞ্চয়পত্রের ঋণ পরিশোধে সুদের হার বেশি থাকায় প্রতিবছর ৩০-৩৫ হাজার কোটি টাকা সরকারের ভর্তুকি খাতে দাঁড়ায় । ব্যাংক এবং শেয়ারবাজারে এর নেতিবাচক প্রভাব পড়ে। অর্থনীতিতে অস্থিরতা সৃষ্টি হয়। অর্থনীতিবিদরা অনেকেই এবং ব্যাংক, শেয়ারবাজার পরিচালনা কর্তৃপক্ষ সরকারের এই সিদ্ধান্তকে স্বাগত জানিয়েছে।\nসঞ্চয়পত্র বা বণ্ড মাধ্যমে বিনিয়োগ কৃত অর্থ নাগরিকের কাছ থেকে সরকারের ঋণ। তবে ব্যাংক ইত্যাদি মহাজনের মতো নাগরিক তার বিনিয়োগকৃত অর্থের বিনিময়ে সুদের হার নির্ধারণ করতে পারে না।\nতবে, নাগরিকদের মৌলিক চাহিদা পরিপূরণে সরকারের সাংবিধানিক দায়বদ্ধতা রয়েছে। যা অন্যভাবে অর্থনৈতিক নিশ্চয়তা বিধানের দায় বটে। রাষ্ট্র নাগরিক জীবনের সমতাবিধানেও দায়বদ্ধ ।\nদেশের জনসংখ্যা সতেরো কোটির বেশি ছাড়া কম নয়। ২০১৯' এর পরিসংখ্যান ব্যুরোর হিসেবে দারিদ্র্যহার ২০.৫ শতাংশ। যার মধ্যে হতদরিদ্র ১০.৫শতাংশ। মানে সোয়া তিনকোটির বেশি মানুষ এখনো দরিদ্র। সিপিডির গবেষণা অনুযায়ী দারিদ্র‍্যহার ৩২ শতাংশে দাঁড়াবে। এদের সঞ্চয়পত্র ক্রয়ের দৃষ্টান্ত কম। তারা ঋণ দেয় না, শুধুই নেয়। পাড়ায় -পাড়ায়, এলাকায়-এলাকায়, অনুমোদিত - অননুমোদিত ব্যক্তি, গোষ্ঠী,প্রাতিষ্ঠানিক, অপ্রাতিষ্ঠানিক মহাজনদের কাছ থেকে। এক ঋণ শোধ করতে আর এক ঋণে জড়ায়। ঋণ গ্রহনকারীরা অধিকাংশ নারী। কিস্তির দায় মেটাতে এরা বিভিন্ন পর্যায়ে শ্রমজীবী হয়ে ঘরে - বাইরে কাজ করে। বহু অমানবিক নির্যাতনের এরা শিকার।জাতীয় মাথাপিছু ঋণ ছাড়াও এদের প্রতিটি সন্তানই পৃথক ঋণের দায় কাঁধে নিয়েই জন্মে। বিশ্বব্যাংকের বক্তব্যমতো দারিদ্র‍্য কমানোর প্রতিযোগিতায় বাংলাদেশ অনেক পিছিয়ে।\nপক্ষান্তরে , বাংলাদেশে কোটি টাকার উর্ধ্বে অর্থের মালিকদের ধনী হিসেবে ভাবা হয়। ১৯৭২ সনে স্বাধীনতার অব্যবহিত পরে কোটিপতি ৫ জন, ১৯৭৫ সনে ৪৭ জন, ১৯৯০ সনে ৯৪৩ জন, ১৯৯৬ থেকে ২০১৯ অবধি ৯৩,৮৯০ জন। এখন হয়তো লাখের ঊর্ধ্বে। তাদের প্রদর্শিত ব্যাংক আমানতের হিসাব অনুযায়ী। ২৫০ কোটি টাকার ওপরে যাদের হিসাব, তাদের অতি ধনী বলা হয়।বিশ্বে এই অতি ধনী মানুষের সংখ্যা দ্রুত বৃদ্ধির প্রতিযোগিতায় বাংলাদেশ বর্তমানে প্রথম স্থানে রয়েছে। বাংলাদেশের অর্থনৈতিক প্রবৃদ্ধির হার করোনাকালীন সময়ের পূর্বে দক্ষিণ পূর্ব এশিয়ায় ঈর্ষনীয় স্থানে ছিল। মহামারী চলাকালীন সময়েও এই প্রবৃদ্ধির হার ৫ শতাংশের বেশি। প্রবৃদ্ধির এই লাফিয়ে লাফিয়ে হার বৃদ্ধি সামগ্রিক অর্থনৈতিক চিত্রর সাথে কতটা যৌক্তিক বা সামঞ্জস্যপূর্ণ তা ভাবার সময় এসেছে। এই প্রবৃদ্ধির সুফল মূলত জমা হচ্ছে দেশের মোট জনসংখ্যার ৫ শতাংশের বেশি মানুষের হাতে। এরাও নামে - বেনামে সঞ্চয়পত্রের বিনিয়োগ অব্যাহত রাখে। আয়করের স্বচ্ছতা বিধান সহ অন্যান্য উদ্দেশে। মোট সঞ্চয়পত্রের বিনিয়োগের একটা বড় অংশ ধনী ও অতিধনীদের দখলে। এ যেন সেই প্রবাদের অংশ --" গাছেরও খায়, তলারও কুড়ায়। "\nমাঝে রয়ে গেল সেই মধ্যবিত্ত শ্রেণি। এদের স্তর বিভাগে যাচ্ছি না। যাদের মধ্যে ৬৫ ঊর্ধ্বের মানুষ ৬ শতাংশ। যাদের অর্ধেক নারী - পুরুষ প্রায় সমান সমান। এদের মধ্যে রয়েছে সরকারি - বেসরকারি অবসরপ্রাপ্ত চাকুরিজীবী। রয়েছে পঙ্গু, অসুস্থ,নানা কারণে কর্মে অক্ষম মানুষ। এমন অনেকে আছে, যারা নিজেদের জায়গা জমি বিক্রি করে সঞ্চয়পত্র কেনে। মাটির গন্ধ যত মোহময় হোক, সক্ষম ব্যক্তি ছাড়া মাটি থেকে উপার্জন তো হয়ই না। বরং বিভিন্ন পরিস্থিতিতে বোঝা হয়ে দাঁড়ায়। এদের যার যতটুকু সংগ্রহ তা দিয়ে সঞ্চয়পত্র কেনে। নগদ টাকা যে কোনোভাবে মানুষের হাত থেকে বেরিয়ে যায়। চুরি, ডাকাতি, অপহরণ নিত্যদিনের ঘটনা। ব্যাংক সুদ আর কর্তনের হিসাবে লাভের খতিয়ান খুবই কম। যে শেয়ারবাজারের ইতিবাচক ক্ষেত্র তৈরি এই সুদের হার কমানোর অন্যতম লক্ষ, সেই শেয়ারবাজার মূলত ফটকাবাজ ও অতিধনী শ্রেণির নিয়ন্ত্রণে। ১৯৯৬ সনে সুপরিকল্পিত ভাবে শেয়ারবাজারের ধ্বস পুঁজি বিনিয়োগকারী সাধারণ মানুষকে মানে এই মধ্যবিত্ত শ্রেণিকে পথে নামিয়েছে। ২০০৯-২০১১ অবধি এই শেয়ারবাজারের অস্থির পরিস্থিতি বারবার আলোচনায় এসেছে।২০১৯ এ শেয়ারবাজারে ২৭,০০০ কোটি টাকার ১৫ দিনে লাগামহীন পতন হয়েছে। পুঁজিবাজারে ঋণগ্রস্ত বিনিয়োগকারীরা সর্বস্ব খুইয়েছে। অব্যাহত এই শেয়ার কেলেঙ্কারির ও ব্যাংক লুটের সাথে জড়িত মূল খল নায়কদের অদ্যাবধি বিচার জনগণ দেখেনি।সাধারণ মানুষ ব্যক্তি বা প্রতিষ্ঠান যেখানে যখন টাকা লগ্নি করতে গেছে সেখানেই ঠকেছে।ইউনিপেটু,যুবক, ডেসটিনি, হল মার্ক, ই কমার্স, এরফান গ্রুপ খ্যাত - অখ্যাত, ছোট - বড় সবখানেই এক অবস্থা।সুস্থ ও নিরাপদ বিনিয়োগের নিশ্চয়তার প্রকাণ্ড শূন্যতা মানুষকে এই সঞ্চয়পত্রমুখী করেছে।সব জায়গা থেকেই প্রতারণা ও আত্মসাৎজনিত অপরাধের দুর্গন্ধ চুইয়ে পড়ছে। আর, এর প্রধানতম কারণ দেশে সুশাসনের অভাব আর সর্বগ্রাসী দূর্নীতি। একজন কর্ম - অক্ষম ব্যক্তি যার ওপর চার - পাঁচজন নির্ভরশীল বর্তমান বাজারে তার টিকে থাকতে নূন্যতম কত লাগে? বাসস্থান, খাদ্য, পোশাক, যাতায়াত, চিকিৎসা, শিক্ষা,গ্যাস-বিদ্যুত-পানি প্রভৃতির বিল আনুসঙ্গিক সব মিলিয়ে অর্থ - মন্ত্রণালয়ে কোনো পরিসংখ্যান আছে কি?\nবাংলাদেশের প্রায় প্রতিটি মানুষের আয় থেকে ব্যয় বেশি। আয় - ব্যয়ের ভারসাম্য বিধানের আমৃত্যু প্রচেষ্টায় জর্জরিত এই মধ্যবিত্ত শ্রেণী।সমাজে এই শ্রেণী আসলেই একরকম বালাই।না পারছে সরকারের নানাবিধ ভাতা সংগ্রহের জন্য পায়ে পায়ে ঘুরতে। না পারছে ধনী শ্রেণীর মতো শুধুমাত্র টাকা ওড়ানোর জন্য বিলাসবহুল জায়গার সন্ধান করে ফিরতে।মাথাপিছু ২৫,০০০/ টাকা ঋণ কিন্তু প্রত্যেককেই জ্ঞাত - অজ্ঞাতসারে বহন করতে হচ্ছে। সরকার রাজস্ব সংগ্রহ করছে বহুবিধ ক্ষেত্র থেকে। আয়কর দেওয়া নাগরিক কর্তব্য। কিন্তু তার সিলিং ও সঠিক হয়েছে কিনা প্রশ্নবিদ্ধ। উন্নত দেশগুলোয় আয়ের ৩০ শতাংশ সরকার কর হিসেবে কেটে নেয়। সেখানকার নাগরিকরা স্বচ্ছন্দ চিত্তে এই ভার বহন করে। কারণ কল্যাণমুখী রাষ্ট্রগুলোয় খাদ্য, বাসস্থান, শিক্ষা, চিকিৎসার দায়িত্ব রাষ্ট্র বহন করে। আমাদের মৌলিক চাহিদার কতটুকু রাষ্ট্র বহন করে? কেন এত অনিশ্চয়তা জীবনের? যে কোনো একটা কঠিন অসুখ বা দুর্ঘটনার জেরে একটা পরিবারকে ভিটেমাটি বিক্রি করতে হয়। অবসরপ্রাপ্ত সরকারি চাকুরিজীবী পেনশনের পুরো টাকা যদি একবার না পায়, সেই অর্ধেক টাকা কি অচল হয়ে বসে থাকে? সরকার কি ব্যক্তির অব্যবহৃত টাকায় লাভবান হচ্ছে না?\nসঞ্চয়পত্রে বিনিয়োগকৃত অলস টাকাও নানাভাবে সচল হয়ে ঘুরছে। সরকার যদি সর্বগ্রাসী দূর্নীতির লাগাম টানতে পারে, তবে বিভিন্ন জরুরি পরিষেবা প্রাইভেট সেক্টরে এত দেওয়ার দরকার পড়ে না।\nএই করোনাকালীন সময়ে ছোট ব্যবসায়ী, ছোট পুঁজির মানুষ এমনিতেই বিপর্যস্ত। সঞ্চয়পত্রের ওপর নির্ভরশীল নারী, ওয়েজ আর্নার বণ্ডের ক্ষেত্রে প্রবাসীরা সরকারের এই সিদ্ধান্তে অধিকতর ক্ষতির সম্মুখীন হবে। ১৫ লাখ টাকার এবং তদুপরি বিভিন্ন ধাপের টাকার যে সুদহার নির্ণয় করা হয়েছে তা সাধারণ মানুষের স্বার্থের অনুকূল নয়। আর পাঁচ লাখ বাড়ালেও নয়।\nএদেশে সঞ্চয়পত্র বা বিভিন্ন বণ্ডের মুনাফার ওপর যাদের জীবন নির্ভরশীল তাদের জন্য এই "সামান্য ক্ষতি"-- কত বড় ক্ষতি তা সরকারের উপলব্ধি করা দরকার। ধনীক শ্রেণির সঞ্চয়পত্রে নামে - বেনামে বিনিয়োগের ক্ষেত্রে সরকারের বিরুদ্ধ পদক্ষেপ নেওয়া জরুরি । সেইসাথে সাধারণ মানুষের একক নামে বর্তমান সর্বোচ্চ যে সিলিং রয়েছে তার সুদ হার ঠিক রাখা দরকার।তা না হলে অন্যত্র বিনিয়োগের নিশ্চিত পরিবেশ অবশ্যই সরকারকে সৃষ্টি করতে হবে। মুনাফাখোরদের হাত থেকে সব শ্রেণীর নাগরিককে রক্ষা করতে হবে। নিত্যপণ্যর বাজার, স্বাস্থ্য- শিক্ষা ব্যয় সংগতিপূর্ণ থাকছে না। অস্থিতিশীল বাজার ও মুদ্রাস্ফীতিতে এমনিতেই বিনিয়োগকৃত টাকার মান অহরহ কমছে। কভিড -১৯ মহামারী জনিত বিপর্যয় সামলে ওঠা সাধারণের জন্য খুবই কঠিন। গার্মেন্টস খাতে করোনাকালীন প্রণোদনার কথা শোনা গেছে। পরিবহন খাত রক্ষায় ভাড়া বৃদ্ধি হয়েছে। ইন্টারনেট জগতের ব্যবসার সাথে সম্পৃক্তরা নানা সুযোগ সুবিধা পাচ্ছে।সরকারি কর্মকর্তাদের জন্য পদ বৃদ্ধি করা হয়েছে। বেতন বেড়েছে অল্পসময়ে বিশাল অঙ্কের। শত শত কোটি টাকা খেলাপি ঋণগ্রহীতারা দুই কোটি টাকা শোধ করে ঋণ পুনঃ তফসিলের সুযোগ পাচ্ছে। কালো টাকা সাদা হচ্ছে ফিবছর। এই সবই নানাভাবে সংগৃহীত সাধারণ জনগণের টাকা। এবং তা কভিড বিপর্যস্ত মানুষকেও রেহাই দিচ্ছে না।\nবিত্তহীন এই মধ্যবিত্ত শ্রেণি এখন প্রান্তিক জনগোষ্ঠীর পর্যায়ে। তাদের দোদুল্যমান শিক্ষা আর আত্মাভিমান দিন যাপনের গ্লানি বহনের অপরিসীম সহ্যশক্তি দিয়েছে বটে। কিন্তু তা রাষ্ট্রের অন্তসারশূন্যতা তরান্বিত করছে। ভেতর থেকে দেখার পদ্ধতিগত চর্চা থাকলে দেখা যাবে, সাধারণ মধ্যবিত্তের সঞ্চয়পত্র ক্রয় আদৌ সঞ্চয় নয়, জীবন ও জীবিকা ধারণের প্রধানতম মূলধন বিনিয়োগ ।সঞ্চয় সেটাই যা মৌলিক প্রয়োজন মিটিয়ে উদ্বৃত্ত অংশ হিসেবে গচ্ছিত রাখা যায়। সাধারণ মধ্যবিত্তর ক্ষেত্রে বিষয়টা বিপরীত।\nরাষ্ট্র জনগণের মৌলিক চাহিদা মেটানোর ও সমতাপূর্ণ সমাজব্যবস্থা সৃষ্টির দায় বহন করে। সেক্ষেত্রে বাংলাদেশ রাষ্ট্র অনেক পিছিয়ে। সাধারণ মানুষ তার নিজের জীবনের নূন্যতম নিশ্চয়তার দায় নিজে বহন করছে। বলা যায়, তাদের প্রতি রাষ্ট্রের দায়ভারে অংশীদারিত্ব পালন করছে। সেক্ষেত্রে, সঞ্চয়পত্রে সুদহার কমানোর বিষয়টি পুনঃর্বিবেচনা জরুরি।\nলেখক: সদস্য, কেন্দ্রীয় কমিটি, বাংলাদেশ মহিলা পরিষদ।


ব্রেকফাস্টে রোজ পাউরুটি খান? শরীরের মারাত্মক ক্ষতি করছেন না তো! | What Happens When You Eat Bread Every Day - Bengali BoldSky\nAjker Rashifal : কেমন কাটবে আজ সারাদিন? দেখুন ২৫ জানুয়ারির রাশিফল\n4 hrs ago Ajker Rashifal : কেমন কাটবে আজ সারাদিন? দেখুন ২৫ জানুয়ারির রাশিফল\n12 hrs ago শীতকালে জুতো-মোজা পরলেই পায়ে দুর্গন্ধ হচ্ছে? ঘরোয়া এই ৪ উপায়েই দূর করুন সমস্যা!\n14 hrs ago Stealth Omicron: সংক্রমণ ছড়াচ্ছে ওমিক্রন BA.2, ধরা পড়ছে না RT-PCR পরীক্ষায়ও!\n20 hrs ago ঋণে জর্জরিত? এই ৭ উপায়ে দ্রুত মুক্তি পেতে পারেন ধার-দেনা থেকে\nNews বিজেপির তিন শক্তির কাছে পরাজিত বিরোধীরা! তৃণমূল কি তৈরি করতে পারছে তাদের ন্যারেটিভ, কী বলছেন প্রশান্ত কিশোর\nব্রেকফাস্টে রোজ পাউরুটি খান? শরীরের মারাত্মক ক্ষতি করছেন না তো!\n| Published: Monday, February 1, 2021, 12:18 [IST]\nসকালের জলখাবারে বেশিরভাগ মানুষেরই পছন্দের তালিকায় রয়েছে পাউরুটি। অনেকে আবার সন্ধ্যার টিফিনেও পাউরুটি খেয়ে থাকেন। পাউরুটির টোস্ট, স্যান্ডউইচ কিংবা জ্যাম বা মাখন লাগিয়ে খেতে মন্দ লাগে না, আর খেতে বেশি সময়ও যায় না। কিন্তু অনেকেই হয়তো জানে না যে, অতিরিক্ত পরিমাণে পাউরুটি খেলে তা আমাদের স্বাস্থ্যের জন্য খুব খারাপ। এর ফলে শরীরে বেশ কিছু মারণ রোগ শরীরে বাসা বাঁধতে শুরু করে। আসুন জেনে নেওয়া যাক, পাউরুটি বেশি খেলে আমাদের শরীরে কী কী সমস্যা দেখা দিতে পারে।\nব্লাড সুগার বাড়ানোর কাজ করে\nপ্রতিদিন পাউরুটি খেলে রক্তে শর্করার মাত্রা বেড়ে যায়, যার ফলে ডায়াবেটিসের ঝুঁকিও বাড়ে। আর ডায়াবেটিস হওয়া মানে, তার সাথে আরও অনেক রোগ আসা। হাই ব্লাড প্রেসারের সমস্যাও বাড়ে।\nমানসিক অবসাদ বা ডিপ্রেশন\nআমেরিকান জার্নাল অফ ক্লিনিকাল নিউট্রিশন-এ প্রকাশিত রিপোর্ট অনুযায়ী, পাউরুটি খাওয়ার ফলে আমাদের শরীরে অনেক পরিবর্তন হয়, ফলে বিশেষ কিছু হরমোনের ক্ষরণও বেড়ে যায়। এই কারণে মানসিক অবসাদ-এর মতো সমস্যাও অনেক গুণ বাড়ে।\nশরীরে কোলেস্টেরলের মাত্রা বাড়ে\nগবেষণায় দেখা গিয়েছে, পাউরুটি বা ময়দা দিয়ে প্রস্তুত কোনও খাবার নিয়মিত খেলে শরীরে কোলেস্টেরলের মাত্রা অনেকটাই বাড়ে। আর কোলেস্টরল বৃদ্ধি পেলে হার্টের নানা সমস্যার ঝুঁকি বাড়বে।\nআরও পড়ুন :কাজের চাপে ব্রেকফাস্ট করা হয় না? নিজের অজান্তেই এই মারাত্মক রোগগুলো ডেকে আনছেন না তো!\nপেট ভরে যায় কিন্তু তবে পুষ্টি মেলে না\nপাউরুটি খেলে খিদে হয়তো মেটে, কিন্তু শরীর সঠিক পুষ্টি পায় না। আপনার সন্তান যদি ক্ষুধার্ত অবস্থায় প্রতিদিন পাউরুটি খায় তবে সে অপুষ্টির শিকার হতে পারে।\nগবেষণা অনুযায়ী, পাউরুটি খাওয়ার পর শর্করার মাত্রা বৃদ্ধি পায় এবং কার্বোহাইড্রেটের পরিমাণ বাড়তে থাকে, এর ফলে ওজনও বাড়তে শুরু করে।\nMore BREAD News\nব্রেড পুডিং রেসিপি\nস্লিম ও ফিট থাকতে ব্রেকফাস্টে এই খাবার খান অনুষ্কা শর্মা! ট্রাই করতে পারেন আপনিও\nব্রেকফাস্টে ভুলেও এসব খাবার খাবেন না, তাহলেই বিপদ!\nদুর্গাপুজো স্পেশাল : ব্রেকফাস্টে বানান চিজ এগ টোস্ট, দেখুন রেসিপি\nসেদ্ধ ডিমকেই নতুনভাবে চেখে দেখুন এবার, বানান স্কচ এগ\n(ছবি) সকাল সকাল এই খাবারগুলি একদম মুখে দেবেন না!\nতেরঙা সুজি ধোকলা\nমাছে-ডিমে-মাংসে শনিবারের ছুটি হোক জবরদস্ত!\nব্রেকফাস্ট ফিশ কেক\nRead more about: bread breakfast প্রাতঃরাশ ব্রেকফাস্ট নাস্তা food health পাউরুটি পার্শ্ব প্রতিক্রিয়া খাদ্য স্বাস্থ্য side effects\nWhat Happens When You Eat Bread Every Day\nHere'salook at the possible health effects of eating bread every day.\nStory first published: Monday, February 1, 2021, 12:18 [IST]\n৩৩ দিনের জন্য অস্ত যাবে শনি, কষ্টে দিন কাটবে এই ৪ রাশির!\nঅস্ত যাচ্ছে শনি, জেনে নিন ১২টি রাশির উপর কেমন প্রভাব পড়বে